CELEX: 42010X0831(03)
Language: mt
Date: 2010-08-31 00:00:00
Title: Ir-Regolament Nru 17 tal-Kummissjoni Ekonomika ghall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni tal-vetturi fir-rigward tas-sedili, l-ankraġġ tagħhom u kull ilqugħ protettiv tar-ras

31.8.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/81
               
            It-testi oriġinali UN/ECE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument tal-istatus UN/ECE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 17 tal-Kummissjoni Ekonomika ghall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni tal-vetturi fir-rigward tas-sedili, l-ankraġġ tagħhom u kull ilqugħ protettiv tar-ras
      Li tinkorpora t-test validu kollu sa:
      Serje ta' emendi 08: Data tad-dħul fis-seħħ: it-22 ta’ Lulju 2009
      WERREJ
      IR-REGOLAMENT
      
                  1.
               
               Ambitu
               
            
                  2.
               
               Id-definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Rekwiżiti
               
            
                  6.
               
               It-testijiet
               
            
                  7.
               
               Il-konformità tal-produzzjoni
               
            
                  8.
               
               Il-pieni għan-nuqqas ta' konformità fil-produzzjoni
               
            
                  9.
               
               Modifiki tat-tip ta' vettura u l-estensjoni tal-approvazzjoni għas-sedili, l-ankraġġ tagħhom u kull ilqugħ protettiv tar-ras
               
            
                  10.
               
               Produzzjoni mwaqqfa għal kollox
               
            
                  11.
               
               Struzzjonijiet għall-użu
               
            
                  12.
               
               Ismijiet u indirizzi ta’ servizzi tekniċi responsabbli mit-twettiq ta’ testijiet ta’ approvazzjoni u tad-dipartimenti amministrattivi
               
            
                  13.
               
               Id-dispożizzjonijiet tranżizzjonali
               
            ANNESSI
      
                  Anness 1 –
               
               Komunikazzjoni dwar l-approvazzjoni jew ir-rifjut jew l-estensjoni jew l-irtirar tal-approvazzjoni jew produzzjoni mwaqqfa definittivament ta’ tip ta’ vettura fir-rigward tas-sedili u l-ankraġġi tagħhom fil-każ ta’ sedili mgħammra jew kapaċi li jkunu mgħammra bi lqugħ protettiv tar-ras jew ta’ sedili mhux kapaċi li jkunu mgħammra b’dan it-tagħmir u l-karatteristiċi tal-ilqugħ protettiv tar-ras skont ir-Regolament Nru 17
               
            
                  Anness 2 –
               
               Arranġamenti tal-marki tal-approvazzjoni
               
            
                  Anness 3 –
               
               Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet bilqiegħda fil-vetturi bil-mutur
               
            
                  Anness 4 –
               
               Id-determinazzjoni tal-għoli u l-wisa' tal-ilqugħ protettiv tar-ras
               
            
                  Anness 5 –
               
               Id-dettalji tal-linji u l-qisien meħuda waqt it-testijiet
               
            
                  Anness 6 –
               
               Il-proċedura tat-test biex tkun verifikata d-dissipazzjoni tal-enerġija
               
            
                  Anness 7 –
               
               Il-metodu tal-ittestjar tas-saħħa tal-ankraġġ tas-sedil u s-sistemi tal-aġġustament, il-qfil u l-ispostament tal-pożizzjoni tagħhom
               
            
                  Anness 8 –
               
               Id-determinazzjoni tad-distanza “a” fl-ispazji tal-ilqugħ protettiv tar-ras
               
            
                  Anness 9 –
               
               Il-proċedura tat-test għal tagħmir maħsub li jipproteġi lill-okkupanti mill-ispostament tal-bagolli
               
            1.   AMBITU
      Dan ir-Regolament japplika għal
      
                  (a)
               
               
                  Vetturi tal-Kategoriji M1 u N (1) / għas-saħħa tas-sedili u l-ankraġġ tagħhom u għall-ilqugħ protettiv tar-ras;
               
            
                  (b)
               
               
                  Vetturi tal-Kategoriji M2 u M3 (1)/ għas-sedili li mhumiex koperti mir-Regolament Nru 80, għas-saħħa tas-sedili u l-ankraġġ tagħhom, u għall-ilqugħ protettiv tar-ras tagħhom;
               
            
                  (c)
               
               
                  Vetturi tal-Kategorija M1 għad-disinn tal-partijiet ta' wara tad-dahar tas-sedili u għat-tfassil tat-tagħmir maħsub li jipproteġi lill-okkupant mill-periklu li jirriżulta mill-ispostament tal-bagolli f’impatt minn quddiem.
               
            Ma jgħoddx għall-vetturi b'sedili li jħarsu lejn il-ġenb jew li jħarsu lura, jew għal kwalunkwe ilqugħ protettiv tar-ras imwaħħal ma' dawn is-sedili.
      2.   ID-DEFINIZZJONIJIET
      Għall-iskopijiet ta’ dan ir-Regolament
      
                  2.1.
               
               
                  “Approvazzjoni ta' vettura” tfisser l-approvazzjoni ta' tip ta' vettura fejn huma konċernati s-saħħa tas-sedili u l-ankraġġi tagħhom, id-disinn tal-partijiet ta' wara tad-dahar tas-sedil u l-karatteristiċi tal-ilqugħ protettiv tar-ras;
               
            
                  2.2.
               
               
                  “Tip ta’ vettura” tfisser kategorija ta’ vetturi bil-mutur li mhumiex differenti f’dawk il-kwalitajiet essenzjali bħal:
                  
                              2.2.1.
                           
                           
                              l-istruttura, il-forma, id-dimensjonijiet, il-materjali u l-massa tas-sedili, għalkemm is-sedili jistgħu jkollhom differenzi fil-kisi u l-kulur; id-differenzi mhux aktar minn 5 % fil-massa tat-tip approvat tas-sedil ma għandhomx jitqiesu sinifikanti;
                           
                        
                              2.2.2.
                           
                           
                              it-tip u l-qisien tas-sistemi tal-aġġustament, tal-ispostament u l-qfil tad-dahar tas-sedil u tas-sedil u l-partijiet tagħhom;
                           
                        
                              2.2.3
                           
                           
                              it-tip u qisien tal-ankraġġi tas-sedil;
                           
                        
                              2.2.4.
                           
                           
                              id-dimensjonijiet, il-qafas, il-materjali u l-ikkuttunar tal-ilqugħ protettiv tar-ras, għalkemm jistgħu jvarjaw fil-kulur u l-kisi tagħhom;
                           
                        
                              2.2.5.
                           
                           
                              it-tip u l-qisien tat-tagħmir tal-ilqugħ protettiv tar-ras u l-karatteristiċi tal-parti tal-vettura li magħha dan ikun imwaħħal, fil-każ ta' lqugħ protettiv tar-ras separat;
                           
                        
            
                  2.3.
               
               
                  “Sedil” tfisser struttura li tista' jew ma tistax tkun integrali mal-istruttura tal-vettura kompluta bit-tapezzerija, maħsuba biex toqgħod fuqha persuna adulta waħda. It-terminu jkopri kemm sedil individwali jew parti minn sedil f'forma ta' bank maħsub biex fuqu tpoġġi persuna waħda. Skont l-orjentazzjoni tiegħu, sedil huwa definit kif ġej:
                  
                              2.3.1.
                           
                           
                              “Sedil li jħares 'il quddiem” tfisser sedil li jista' jintuża waqt li l-vettura tkun qed tinstaq u li jħares lejn il-parti ta' quddiem tal-vettura b'tali mod li l-pjan vertikali ta' simetrija tas-sedil jifforma angolu ta' inqas minn + 10°jew – 10° mal-pjan vertikali ta' simetrija tal-vettura;
                           
                        
                              2.3.2.
                           
                           
                              “Sedil li jħares lura” tfisser sedil li jista' jintuża waqt li l-vettura tkun qed tinstaq u li jħares lejn il-parti ta' wara tal-vettura b'tali mod li l-pjan vertikali ta' simetrija tas-sedil jifforma angolu ta' inqas minn + 10°jew – 10° mal-pjan vertikali ta' simetrija tal-vettura;
                           
                        
                              2.3.3.
                           
                           
                              “Sedil li jħares lejn il-ġenb” tfisser sedil li, f'dak li għandu x'jaqsam mal-allinjament tal-pjan vertikali ta' simetrija tal-vettura, ma jissodisfa l-ebda waħda mid-definizzjonijiet mogħtija fil-paragrafu 2.3.1 jew 2.3.2 ta' hawn fuq;
                           
                        
            
                  2.4.
               
               
                  “Sedil f'forma ta' bank” tfisser struttura kompluta b'kollox, maħsuba biex fuqha jpoġġu aktar minn persuna adulta waħda;
               
            
                  2.5.
               
               
                  “Ankraġġ” tfisser is-sistema li biha l-assemblaġġ tas-sedil ikun imwaħħal mal-istruttura tal-vettura, inklużi l-partijiet affettwati tal-istruttura tal-vettura;
               
            
                  2.6.
               
               
                  “Sistema ta' aġġustament” tfisser il-mezz li bih is-sedil jew il-partijiet tiegħu jkunu jistgħu jiġu aġġustati għal pożizzjoni adatta għall-morfoloġija tal-okkupant li hemm bilqiegħda. Dan it-tagħmir jista’ b’mod partikolari, jippermetti:
                  
                              2.6.1.
                           
                           
                              spostament lonġitudinali;
                           
                        
                              2.6.2.
                           
                           
                              spostament vertikali;
                           
                        
                              2.6.3.
                           
                           
                              spostament angulari;
                           
                        
            
                  2.7.
               
               
                  “Sistema ta' spostament” tfisser it-tagħmir li bih is-sedil jew parti waħda tiegħu jistgħu jiċċaqalqu u/jew iduru, mingħajr pożizzjoni fissa intermedja, biex ikun possibbli aċċess faċli mill-okkupanti għall-ispazju ta' wara s-sedil konċernat;
               
            
                  2.8.
               
               
                  “Sistema ta' qfil” tfisser mezz li jiżgura li s-sedil u l-partijiet tiegħu jkunu miżmuma fil-pożizzjoni tal-użu;
               
            
                  2.9.
               
               
                  “Sedil li jingħalaq” tfisser sedil awżiljarju maħsub għal użu okkażjonali u li normalment ikun magħluq;
               
            
                  2.10.
               
               
                  “Pjan trażversali” tfisser pjan vertikali perpendikulari għall-pjan medjan lonġitudinali tal-vettura;
               
            
                  2.11.
               
               
                  “Pjan lonġitudinali” tfisser pjan parallel għall-pjan lonġitudinali medjan tal-vettura;
               
            
                  2.12.
               
               
                  “Ilqugħ protettiv tar-ras” tfisser tagħmir li l-iskop tiegħu huwa li jillimita l-ispostament lura tar-ras ta' okkupant adult fir-rigward tat-torso sabiex jitnaqqas il-periklu ta' ħsara għall-vertebri ċervijali fil-każ ta' aċċident;
                  
                              2.12.1.
                           
                           
                              “Ilqugħ protettiv tar-ras integrat” tfisser ilqugħ protettiv tar-ras iffurmat mill-parti ta' fuq tad-dahar tas-sedil. L-ilqugħ protettiv tar-ras li jissodisfaw id-definizzjonijiet tal-paragrafi 2.12.2 jew 2.12.3 hawn taħt iżda li jistgħu biss jinqalgħu mis-sedil jew mill-istruttura tal-vettura bl-użu tal-għodda jew permezz ta' tneħħija parzjali jew sħiħa tal-kisi tas-sedil, jissodisfaw din id-definizzjoni;
                           
                        
                              2.12.2.
                           
                           
                              “Ilqugħ protettiv tar-ras li jinqala'” tfisser ilqugħ protettiv tar-ras magħmul minn komponent separabbli mis-sedil, maħsub biex jidħol u jinżamm fl-istruttura tad-dahar tas-sedil;
                           
                        
                              2.12.3.
                           
                           
                              “Ilqugħ protettiv tar-ras separat” tfisser ilqugħ protettiv tar-ras magħmul minn komponent separat mis-sedil, maħsub biex jidħol u/jew jinżamm fl-istruttura tal-vettura;
                           
                        
            
                  2.13.
               
               
                  “Il-punt R” tfisser il-punt ta' referenza bilqiegħda kif definit fl-Anness 3 ta' dan ir-Regolament;
               
            
                  2.14.
               
               
                  “Linja ta' referenza” tfisser il-linja fuq il-mannikin riprodott fl-Anness 3, l-Appendiċi 1, il-Figura 1, ta' dan ir-Regolament.
               
            
                  2.15.
               
               
                  “Sistema tat-taqsim” tfisser partijiet jew tagħmir li, minbarra d-dahar tas-sedili, huma maħsuba biex jipproteġu lill-okkupanti minn bagolli spostati; b’mod partikolari, sistema tat-taqsim tista’ tkun magħmula minn xibka jew malja tal-ħadid li tinsab ’il fuq mil-livell tad-dahar tas-sedili fil-pożizzjoni tagħhom wieqfa jew mitwija ’l isfel. L-ilqugħ protettiv tar-ras imwaħħal bħala tagħmir standard għall-vetturi mgħammra b’dawn il-partijiet jew dan it-tagħmir għandhom jitqiesu bħala parti mis-sistema tat-taqsim. Madankollu, sedil mgħammar bi lqugħ protettiv tar-ras ma għandux jitqies bħala sistema tat-taqsim waħdu.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta' tip ta' vettura għandha titressaq mill-manifattur tal-vettura jew mir-rappreżentant akkreditat tiegħu kif xieraq.
               
            
               
                  3.2.
               
               
                  Għandha tkun akkumpanjata mid-dokumenti li ġejjin fi tliet kopji u bid-dettalji li ġejjin:
                  
                              3.2.1.
                           
                           
                              deskrizzjoni dettaljata tat-tip ta' vettura fir-rigward tad-disinn tas-sedili, l-ankraġġi tagħhom, u s-sistemi tagħhom ta' aġġustament, spostament u s-sistemi ta' sokor;
                              
                                          3.2.1.1.
                                       
                                       
                                          Deskrizzjoni dettaljata u/jew tpinġijiet tas-sistema tat-taqsim, jekk jgħodd.
                                       
                                    
                        
                              3.2.2.
                           
                           
                              tpinġijiet, fuq skala xierqa u f’dettall suffiċjenti, tas-sedili, tal-ankraġġi tagħhom mal-vettura, u s-sistemi tagħhom tal-aġġustament, l-ispostament u s-sistemi ta' sokor.
                           
                        
                              3.2.3.
                           
                           
                              Fil-każ ta' sedil bi lqugħ protettiv tar-ras li jinqala’:
                              
                                          3.2.3.1.
                                       
                                       
                                          deskrizzjoni dettaljata tal-ilqugħ protettiv tar-ras, li tispeċifika b’mod partikolari n-natura tal-materjal jew materjali tal-ikkuttunar;
                                       
                                    
                                          3.2.3.2.
                                       
                                       
                                          deskrizzjoni dettaljata tal-post, tat-tip ta' appoġġ u l-aċċessorji biex l-ilqugħ protettiv tar-ras jitwaħħal fuq is-sedil.
                                       
                                    
                        
                              3.2.4.
                           
                           
                              Fil-każ ta' lqugħ għar-ras separat:
                              
                                          3.2.4.1.
                                       
                                       
                                          deskrizzjoni dettaljata tal-ilqugħ protettiv tar-ras, li tispeċifika b’mod partikolari n-natura tal-materjal jew materjali tal-ikkuttunar;
                                       
                                    
                                          3.2.4.2.
                                       
                                       
                                          deskrizzjoni dettaljata tal-post, u l-aċċessorji biex l-ilqugħ protettiv tar-ras jitwaħħal mal-istruttura tal-vettura.
                                       
                                    
                        
            
               
                  3.3.
               
               
                  Dan li ġej għandu jkun sottomess lis-servizz tekniku responsabbli biex iwettaq it-testijiet tal-approvazzjoni:
                  
                              3.3.1.
                           
                           
                              vettura li tirrappreżenta t-tip ta' vettura li għandha tiġi approvata jew il-partijiet tal-vettura li s-servizz tekniku jqis bħala neċessarji għat-testijiet ta' approvazzjoni;
                           
                        
                              3.3.2.
                           
                           
                              sett addizzjonali tas-sedili li bihom hija mgħammra l-vettura, flimkien mal-ankraġġi tagħhom.
                           
                        
                              3.3.3.
                           
                           
                              Għall-vetturi bis-sedili li għandhom mwaħħla jew li jistgħu jitwaħħlulhom ilqugħ protettiv tar-ras, minbarra r-rekwiżiti stabbiliti fil-paragrafi 3.3.1 u 3.3.2:
                              
                                          3.3.3.1.
                                       
                                       
                                          fil-każ ta' lqugħ protettiv tar-ras li jinqala’: sett addizzjonali tas-sedili li huma mgħammra bi lqugħ protettiv tar-ras, li bihom hija mgħammra l-vettura flimkien mal-ankraġgi tagħhom.
                                       
                                    
                                          3.3.3.2.
                                       
                                       
                                          fil-każ ta' lqugħ protettiv tar-ras separat: sett addizzjonali tas-sedili li bihom hija mgħammra l-vettura, bl-ankraġgi tagħhom, sett addizzjonali ta' lqugħ protettiv tar-ras korrispondenti u l-parti tal-istruttura tal-vettura fejn hu mwaħħal l-ilqugħ protettiv tar-ras, jew struttura sħiħa.
                                       
                                    
                        
            4.   APPROVAZZJONI
      
               
                  4.1.
               
               
                  Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti rilevanti (sedili mgħammra bi lqugħ protettiv tar-ras jew li jistgħu jkunu mgħammra bi lqugħ protettiv tar-ras), l-approvazzjoni tat-tip tal-vettura għandha tingħata.
               
            
               
                  4.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ numri tiegħu (bħalissa 08, li jikkorrispondu għas-serje 08 ta’ emendi) għandhom jindikaw is-serje ta’ emendi li jinkorporaw l-aktar emendi tekniċi ewlenija reċenti li saru lir-Regolament fi żmien il-ħruġ tal-approvazzjoni. L-istess Parti Kuntraenti ma tistax tassenja l-istess numru tal-approvazzjoni, la lill-istess tip ta' vettura mgħammra b’tipi differenti ta' sedili jew ilqugħ protettiv tar-ras u b’sedili ankrati b’mod differenti fuq il-vettura (dan jgħodd kemm għas-sedili u għal dawk mingħajr ilqugħ protettiv tar-ras) u lanqas lil tip ieħor ta' vettura.
               
            
               
                  4.3.
               
               
                  L-avviż tal-approvazzjoni jew taċ-ċaħda tal-approvazzjoni ta' tip ta' vettura skont dan ir-Regolament għandu jiġi kkomunikat lill-Partijiet tal-Ftehim li japplikaw dan ir-Regolament permezz ta' formola li tkun konformi mal-mudell fl-Anness 1 ta' dan ir-Regolament.
               
            
               
                  4.4.
               
               
                  Ma’ kull vettura li tkun konformi ma’ tip ta’ vettura approvat skont dan ir-Regolament, f’post li jidher u li jkun faċilment aċċessibbli speċifikat fil-formola tal-approvazzjoni, għandha titwaħħal marka internazzjonali tal-approvazzjoni li tikkonsisti minn:
                  
                              4.4.1.
                           
                           
                              ċirku madwar l-ittra “E” segwit min-numru li jiddistingwi lill-pajjiż li ta l-approvazzjoni; (2)
                              
                           
                        
                              4.4.2.
                           
                           
                              in-numru ta' dan ir-Regolament, segwit mill-ittra “R”, sing u n-numru tal-approvazzjoni, fuq il-lemin taċ-ċirku kif preskritt fil-paragrafu 4.4.1.
                           
                        
                              4.4.3.
                           
                           
                              Madankollu, jekk il-vettura hija mgħammra b’sedil wieħed jew aktar li jista’ jkun mgħammar bi lqugħ protettiv tar-ras, approvati bħala li jissodisfaw ir-rekwiżiti skont il-paragrafi 5.3 u 5.2 hawn taħt, in-numru ta' dan ir-Regolament għandu jkun segwit mill-ittri “RA”. Il-formola konformi mal-mudell fl-Anness 1 ta' dan ir-Regolament għandha tindika liema sedil(i) tal-vettura huwa(huma) mgħammar/mgħammra jew jista’ jkun(u) mgħammar/mgħammra bi lqugħ protettiv tar-ras. Il-marki għandhom ukoll jindikaw li kwalunkwe sedil li jifdal fil-vettura, li mhumiex mgħammra jew ma jistgħux ikunu mgħammra bi lqugħ protettiv tar-ras, huma approvati u jilħqu l-kundizzjonijiet tal-paragrafu 5.2 hawn taħt ta' dan ir-Regolament.
                           
                        
            
               
                  4.5.
               
               
                  Jekk il-vettura tikkonforma ma’ vettura tat-tip approvata, skont wieħed jew aktar mir-Regolamenti annessi mal-Ftehim fil-pajjiż li ta l-approvazzjoni skont dan ir-Regolament, is-simbolu preskritt fil-paragrafu 4.4.1 ma għandux għalfejn ikun imtenni; f’dan il-każ in-numri tar-Regolament u tal-approvazzjoni u s-simboli tar-Regolamenti kollha li taħthom tkun ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jinkitbu fil-kolonni vertikali fuq il-lemin tas-simbolu preskritt fil-paragrafu 4.4.1.
               
            
               
                  4.6.
               
               
                  Il-marka tal-approvazzjoni trid tkun tista' tinqara b'mod ċar u ma tkunx tista’ titħassar.
               
            
               
                  4.7.
               
               
                  Il-marka tal-approvazzjoni għandha titqiegħed qrib ta’ jew fuq il-pjanċa tad-dejta tal-vettura mwaħħla mill-manifattur.
               
            
               
                  4.8.
               
               
                  L-Anness 2 ta' dan ir-Regolament jipprovdi eżempji tal-arranġamenti tal-marki tal-approvazzjoni.
               
            5.   REKWIŻITI
      5.1.   Rekwiżiti ġenerali
      
               
                  5.1.1.
               
               
                  L-installazzjoni ta' sedili li jħarsu lejn il-ġenb ma għandhomx ikunu permessi f'vetturi tal-Kategoriji M1, N1, M2 (tal-Klassi III jew B) u M3 (tal-Klassi III jew B).
               
            
               
                  5.1.2.
               
               
                  Dan ma japplikax għall-ambulanzi jew għal vetturi mibnija għall-użu mill-forzi armati, mid-difiża ċivili, mis-servizzi tat-tifi tan-nar u mill-forzi responsabbli għaż-żamma tal-ordni pubblika;
               
            
               
                  5.1.3.
               
               
                  Lanqas ma japplika għal vetturi tal-Kategorija M3 (tal-Klassi III jew B) ta' massa ta' tagħbija permessa teknikament li teċċedi l-10 tunnellati fejn sedili li jħarsu lejn il-ġenb huwa raggruppati flimkien fuq in-naħa ta' wara tal-vettura biex jiffurmaw kamra integrata b'mhux iktar minn 10 sedili. Sedili bħal dawn li jħarsu lejn il-ġenb għandhom ikunu mgħammra b'mill-inqas ilqugħ protettiv tar-ras u ċinturin b'żewġ ponot b’retractor ta' tip approvat skont ir-Regolament Nru 16. L-ankraġġ għaċ-ċinturini ta' sigurezza għandu jkun konformi mar-Regolament Nru 14.
               
            5.2.   Ir-rekwiżiti ġenerali applikabbli għas-sedili kollha tal-vetturi tal-kategorija M1 (3)
      
      
               
                  5.2.1.
               
               
                  Kull sistema ta' aġġustament u ta' spostament minn post għall-ieħor għandha tinkorpora sistema ta' qfil, li għandha tkun topera awtomatikament. Is-sistemi ta' sokor għall-poġġamani jew tagħmir ieħor tal-kumdità mhumiex neċessarji kemm-il darba l-preżenza ta' dan it-tagħmir ma tikkawżax riskju addizzjonali lill-okkupanti ta' vettura fil-każ ta' kolliżjoni.
               
            
               
                  5.2.2.
               
               
                  Il-kontroll li jiftaħ il-qfil għal mezz partikolari kif imsemmi fil-paragrafu 2.7 għandu jitpoġġa fuq in-naħa ta' barra tas-sedil ħdejn il-bieba. Għandu jkun aċċessibbli b’mod faċli, ukoll għall-okkupant tas-sedil immedjatament wara s-sedil konċernat.
               
            
               
                  5.2.3.
               
               
                  Il-partijiet ta' wara tas-sedili li jinsabu fiż-żona 1, definita fil-paragrafu 6.8.1.1 għandhom jgħaddu t-test tad-dissipazzjoni tal-enerġija skont ir-rekwiżiti tal-Anness 6 ta' dan ir-Regolament.
               
            
               
                  5.2.3.1.
               
               
                  Din il-ħtieġa tkun meqjusa bħala waħda milħuqa jekk, fit-testijiet li jkunu saru skont il-proċedura speċifikata fl-Anness 6, id-deċellerazzjoni tal-forma tar-ras ma tkunx teċċedi aktar minn 80 g kontinwament għal aktar minn 3 ms. Barra minn hekk, l-ebda xifer perikoluż ma għandu jkun hemm jew jibqa' wara t-test.
               
            
               
                  5.2.3.2.
               
               
                  Ir-rekwiżiti tal-paragrafu 5.1.3. ma għandhomx japplikaw għas-sedili ta' wara nett; għas-sedili li jiġu dahar ma' dahar jew għal sedili li huma konformi mad-dispożizzjonijiet tar-Regolament Nru 21 “Dispożizzjonijiet Uniformi dwar l-Approvazzjoni ta' Vetturi għall-Fittings ta' Ġewwa”. ((E/ECE/324 E/ECE/TRANS/505/Rev.1/Add.20/Rev.2, kif emendat l-aħħar).
               
            
               
                  5.2.4.
               
               
                  L-uċuħ tal-partijiet tad-dahar tas-sedili ma għandhom juru l-ebda guffaġni perikoluża jew trufijiet li jaqtgħu li x'aktarx iżidu r-riskju jew is-severità ta' ġrieħi lill-passiġġieri. Dan ir-rekwiżit jitqies sodisfatt jekk il-wiċċ tal-partijiet ta' wara tas-sedili t-testjati fil-kundizzjonijiet speċifikati fil-paragrafu 6.1 juri radji ta' tondjatura mhux inqas minn:
                  
                               
                           
                           
                              2,5 mm fiż-żona 1,
                           
                        
                               
                           
                           
                              5,0 mm fiż-żona 2,
                           
                        
                               
                           
                           
                              3,2 mm fiż-żona 3.
                           
                        Dawn iż-żoni huma definiti fil-paragrafu 6.8.1.
               
            
               
                  5.2.4.1.
               
               
                  Dan il-kriterju ma japplikax għal:
                  
                              5.2.4.1.1.
                           
                           
                              partijiet taż-żoni differenti li juru projezzjoni ta' inqas minn 3,2 mm mill-wiċċ li jdur magħhom, li għandhom juru truf bla xfar, sakemm l-għoli tal-projezzjoni ma jkunx aktar min-nofs il-wisa' tagħha,
                           
                        
                              5.2.4.1.2.
                           
                           
                              Għas-sedili ta' fuq wara nett, jew li jiġu dahar ma' dahar jew għal sedili li huma konformi mad-dispożizzjonijiet tar-Regolament Nru 21 “Dispożizzjonijiet Uniformi dwar l-Approvazzjoni ta' Vetturi għall-Fittings ta' Ġewwa”. ((E/ECE/324 E/ECE/TRANS/505/Rev.1/Add.20/Rev.2, kif emendat l-aħħar).
                           
                        
                              5.2.4.1.3.
                           
                           
                              Il-partijiet ta' wara tas-sedili li jinsabu taħt pjan orizzontali li jgħaddi mill-punt R l-aktar baxx f’kull filata ta' sedili. (Fejn il-filati tas-sedili għandhom għoli differenti, li jibdew minn wara, il-pjan għandu jiddawwar ’il fuq jew ’l isfel u jifforma pass vertikali li jgħaddi mill-punt R tal-filata tas-sedili immedjatament quddiem);
                           
                        
                              5.2.4.1.4.
                           
                           
                              partijiet bħalma huma “wire mesh flessibbli”.
                           
                        
            
               
                  5.2.4.2.
               
               
                  Fiż-żona 2, definita fil-paragrafu 6.8.1.2, l-uċuħ jistgħu jkollhom radji inqas minn 5 mm, iżda mhux inqas minn 2,5 mm kemm-il darba jgħaddu t-test tad-dissipazzjoni tal-enerġija preskritt fl-Anness 6 ta' dan ir-Regolament. Barra minn hekk, dawn l-uċuħ jistgħu jkunu kuttunati biex ikun evitat il-kuntatt dirett tar-ras mal-qafas tas-sedil.
               
            
               
                  5.2.4.3.
               
               
                  Jekk iż-żoni definiti hawn fuq fihom partijiet koperti bil-materjal aktar artab minn ebusija 50 Shore A, ir-rekwiżiti ta' hawn fuq, ħlief dawk li għandhom x’jaqsmu mat-test tad-dissipazzjoni tal-enerġija skont ir-rekwiżiti tal-Anness 6, għandhom japplikaw ukoll għall-partijiet riġidi.
               
            
               
                  5.2.5.
               
               
                  Ma għandu jidher ebda falliment fil-qafas tas-sedil jew fil-ankraġġ tas-sedil, is-sistemi tal-aġġustument u tal-ispostament jew it-tagħmir tas-sokor tagħhom matul jew wara t-testijiet preskritti fil-paragrafi 6.2 u 6.3. Jistgħu jkunu aċċettati deformazzjonijiet permanenti inkluż qsim, kemm-il darba dawn ma jżidux ir-riskju ta' korriment fil-każ ta' kolliżjoni u t-tagħbijiet preskritti kienu sostnuti.
               
            
               
                  5.2.6.
               
               
                  Ma għandhomx ikunu rilaxxati s-sistemi ta' sokor matul it-testijiet deskritti fil-paragrafu 6.3 u fl-Anness 9, il-paragrafu 2.1.
               
            
               
                  5.2.7.
               
               
                  Wara t-testijiet, is-sistemi ta' spostament minn pożizzjoni għall-oħra maħsuba biex iħallu jew jiffaċilitaw l-aċċess tal-okkupanti għandhom ikunu jaħdmu; għandhom ikunu jistgħu, għall-inqas darba, jinfetħu u jippermettu l-ispostament tas-sedil jew parti tas-sedil li għalih huma maħsuba.
                  Kull sistema oħra tal-ispostament, kif ukoll sistemi tal-aġġustament u s-sistemi ta' sokor tagħhom mhumiex meħtieġa li jkunu jaħdmu.
                  Fil-każ ta' sedili provduti bi lqugħ protettiv tar-ras, is-saħħa tad-dahar tas-sedil u tat-tagħmir li jimblukkah titqies li tilħaq ir-rekwiżiti stabbiliti fil-paragrafu 6.2 meta, wara l-ittestjar skont il-paragrafu 6.4.3.6, ma jkun seħħ ebda ksur tas-sedil jew tad-dahar is-sedil: inkella għandu jintwera li s-sedil jista’ jilħaq ir-rekwiżiti tat-test stabbiliti fil-paragrafu 6.2.
                  Fil-każ ta' sedili (bankijiet) b’aktar postijiet bilqiegħda milli lqugħ protettiv tar-ras, it-test deskritt fil-paragrafu 6.2 għandu jsir.
               
            5.3.   Speċifikazzjonijiet ġenerali applikabbli għas-sedili ta' vetturi ta' Kategoriji N1, N2 u N3 u għas-sedili ta' vetturi ta' Kategoriji M2 u M3 mhux koperti bir-Regolament Nru 80
      Bl-eċċezzjoni tad-dispożizzjonijiet tal-paragrafu 5,1, ir-rekwiżiti japplikaw ukoll għal sedili li jħarsu lejn il-ġenb tal-kategoriji kollha ta' vetturi.
      
               
                  5.3.1.
               
               
                  Is-sedili u s-sedili f'forma ta' bank għandhom ikunu mwaħħla sew mal-vettura.
               
            
               
                  5.3.2.
               
               
                  Sedili li jiżżerżqu u sedili f'forma ta' bank għandhom ikunu maqfula awtomatikament fil-pożizzjonijiet kollha provduti.
               
            
               
                  5.3.3.
               
               
                  Id-dahar tas-sedil aġġustabbli għandu jkun maqful fil-pożizzjonijet kollha provduti.
               
            
               
                  5.3.4.
               
               
                  Is-sedili kollha li jistgħu jinklinaw 'il quddiem jew ikollhom dahar li jingħalaq għandhom ikunu jistgħu jinqaflu awtomatikament fil-pożizzjoni normali. Dan ir-rekwiżit ma japplikax għal sedili li jitwaħħlu fl-ispazji provduti għal wheelchairs fil-vetturi tal-Kategorija M2 jew M3 tal-Klassi I, II jew A.
               
            5.4.   L-għoli tal-ilqugħ tal-protezzjoni tar-ras
      
               
                  5.4.1.
               
               
                  Ilqugħ ta' protezzjoni tar-ras għandu jkun armat fuq kull sedil laterali ta' quddiem f'kull vettura tal-Kategorija M1. Is-sedili mgħammra bi lqugħ protettiv tar-ras, maħsuba biex jintramaw f’pożizzjonijiet oħrajn bilqiegħda u f’kategoriji oħra ta' vetturi jistgħu wkoll ikunu approvati għal dan ir-Regolament.
               
            
               
                  5.4.2.
               
               
                  Ilqugħ ta' protezzjoni tar-ras għandu jintrama fuq kull sedil laterali ta' quddiem f'kull vettura tal-Kategorija M2 b'massa massima li ma tkunx teċċedi aktar minn 3 500 kg u tal-Kategorija N1; l-ilqugħ protettiv tar-ras armati f’dawn il-vetturi għandhom iħarsu r-rekwiżiti tar-Regolament Nru 25, kif emendati bis-serje ta' emendi 03.
               
            5.5.   Rekwiżiti speċjali għal sedili mgħammra jew li jistgħu jkunu mgħammra bi lqugħ protettiv tar-ras.
      
               
                  5.5.1.
               
               
                  Il-preżenza tal-ilqugħ ta' protezzjoni għar-ras ma għandhiex tkun kawża addizzjonali ta' periklu lill-okkupanti tal-vettura. B’mod partikolari, ma għandha fl-ebda pożizzjoni ta' użu tkun ħarxa b’mod li tkun perikoluża jew ikollha truf ippuntati li jista’ jżid ir-riskju jew il-gravità tal-inġurja għall-okkupanti.
               
            
               
                  5.5.2.
               
               
                  Partijiet mill-uċuħ ta' wara u ta' quddiem tal-ilqugħ protettiv tar-ras li jinsabu fiż-żona 1, kif definit fil-paragrafu 6.8.1.1.3 hawn taħt għandhom jgħaddu t-test tal-assorbiment tal-enerġija.
               
            
               
                  5.5.2.1.
               
               
                  Din il-ħtieġa titqies bħala waħda milħuqa jekk, fit-testijiet li jkunu saru skont il-proċedura speċifikata fl-Anness 6, id-deċelerazzjoni tal-forma tar-ras ma tkunx teċċedi aktar minn 80 g kontinwament għal aktar minn 3 ms. Barra minn hekk, l-ebda xifer perikoluż ma għandu jkun hemm jew jibqa' wara t-test.
               
            
               
                  5.5.3.
               
               
                  Partijiet mill-uċuħ ta' wara u ta' quddiem tal-ilqugħ protettiv tar-ras li jinsabu fiż-żona 2, kif definit fil-paragrafu 6.8.1.2.2 hawn taħt għandhom ikunu kuttunati biex jipprevjenu kwalunkwe kuntatt dirett tar-ras mal-komponenti tal-istruttura u għandhom jissodisfaw ir-rekwiżiti tal-paragrafu 5.2.4 hawn fuq ,u jgħodd għall-partijiet ta' wara tas-sedili li jinsabu fiż-żona 2.
               
            
               
                  5.5.4.
               
               
                  Ir-rekwiżiti tal-paragrafi 5.5.2 u 5.5.3 ma għandhomx japplikaw għal partijiet tal-uċuħ ta' wara tal-ilqugħ ta' protezzjoni għar-ras maħsub biex jitwaħħal f'sedili li warajhom ma jkun hemm l-ebda sedil.
               
            
               
                  5.5.5.
               
               
                  L-ilqugħ protettiv tar-ras għandu jkun imwaħħal mas-sedil jew mal-istruttura tal-vettura b’tali mod li ebda parti riġida u perikoluża ma toħroġx 'il barra mill-ikkuttunar tal-ilqugħ protettiv tar-ras jew minn fejn teħel mad-dahar tas-sedil minħabba l-pressjoni mwettqa mill-forma tar-ras matul it-test.
               
            
               
                  5.5.6.
               
               
                  Fil-każ ta' sedil mgħammar bi lqugħ protettiv tar-ras, id-dispożizzjonijiet tal-paragrafu 5.1.3 jistgħu, wara qbil mas-servizz tekniku, jitqiesu li ntlaħqu jekk is-sedil mgħammar bi lqugħ protettiv tar-ras tiegħu jħares id-dispożizzjonijiet tal-paragrafu 5.4.2 hawn fuq.
               
            5.6.   L-għoli tal-ilqugħ protettiv tar-ras
      
               
                  5.6.1.
               
               
                  L-għoli tal-ilqugħ protettiv tar-ras għandu jitkejjel kif deskritt fil-paragrafu 6.5 hawn taħt.
               
            
               
                  5.6.2.
               
               
                  Għal ilqugħ protettiv tar-ras mhux aġġustabbli għall-għoli, l-għoli għandu jkun mhux inqas minn 800 mm fil-każ tas-sedili ta' quddiem u 750 mm fil-każ ta' sedili oħrajn.
               
            
               
                  5.6.3.
               
               
                  Għall-ilqugħ ta' protezzjoni tar-ras aġġustabbli għall-għoli:
                  
                              5.6.3.1.
                           
                           
                              l-għoli għandu jkun mhux inqas minn 800 mm fil-każ tas-sedili ta' quddiem u 750 mm fil-każ ta' sedili oħrajn; dan il-valur għandu jinkiseb f’pożizzjoni bejn l-ogħla pożizzjoni u dik l-aktar baxxa li għalihom huwa possibbli aġġustament;
                           
                        
                              5.6.3.2.
                           
                           
                              ma għandu jkun hemm ebda “pożizzjoni tal-użu” li tirriżulta f’għoli inqas minn 750 mm;
                           
                        
                              5.6.3.3.
                           
                           
                              fil-każ ta' sedili minbarra sedili ta' quddiem l-ilqugħ protettiv tar-ras jistgħu jkunu tali li jistgħu jitmexxew għal pożizzjoni li tirriżulta f’għoli inqas minn 750 mm, kemm-il darba dik il-pożizzjoni tista’ tingħaraf b’mod ċar mill-okkupant bħala li mhix inkluża għall-użu tal-ilqugħ protettiv tar-ras;
                           
                        
                              5.6.3.4.
                           
                           
                              fil-każ ta' sedili ta' quddiem, l-ilqugħ protettiv tar-ras jistgħu jkunu tali li jistgħu jitmexxew awtomatikament meta s-sedil mhuwiex okkupat, għal pożizzjoni li tirriżulta f’għoli inqas minn 750 mm, kemm-il darba jmorru awtomatikament lura fil-pożizzjoni tal-użu meta s-sedil huwa okkupat.
                           
                        
            
               
                  5.6.4.
               
               
                  Id-dimensjonijiet imsemmija fil-paragrafi 5.6.2 u 5.6.3.1 hawn fuq jistgħu jkunu inqas minn 800 mm fil-każ ta' sedili ta' quddiem u 750 mm fil-każ ta' sedili oħrajn biex ikun hemm post xieraq bejn l-ilqugħ protettiv tar-ras u l-wiċċ intern tas-saqaf, it-tieqa jew kwalunkwe parti tal-istruttura tal-vettura; madankollu, l-ispazju ma għandux jeċċedi 25 mm. Fil-każ ta' sedili mgħammra b’sistemi tal-ispostament u/jew tal-aġġustament, dan għandu japplika għall-pożizzjonijiet kollha tas-sedili. Barra minn hekk, b’deroga għall-paragrafu 5.6.3.2 hawn fuq, ma għandu jkun hemm ebda “pożizzjoni tal-użu” li tirriżulta f’għoli inqas minn 700 mm.
               
            
               
                  5.6.5.
               
               
                  B'deroga għar-rekwiżiti tal-għoli msemmija fil-paragrafi 5.6.2 u 5.6.3.1 hawn fuq, l-għoli ta' kwalunkwe lqugħ ta' protezzjoni għar-ras maħsub biex ikun fiċ-ċentru tas-sedili jew f'pożizzjonijiet ta' bilqiegħda fuq in-naħa ta' wara ma għandux ikun inqas minn 700 mm.
               
            5.7.   Fil-każ ta' sedil li jista' jkun mgħammar bi lqugħ ta' protezzjoni għar-ras, id-dispożizzjonijiet tal-paragrafi 5.1.3 u 5.4.2 hawn fuq għandhom ikunu verifikati.
      
               
                  5.7.1.
               
               
                  L-għoli tal-parti tat-tagħmir li fuqu tistrieħ ir-ras, imkejjel kif deskritt fil-paragrafu 6.5 hawn taħt, f’każ ta' ilqugħ protettiv tar-ras aġġustabbli għall-għoli, għandu jkun mhux inqas minn 100 mm.
               
            5.8.   Ma għandu jkun hemm l-ebda distakk ta' iktar minn 60 mm bejn id-dahar tas-sedil u l-ilqugħ protettiv tar-ras, fil-każ ta' mezz li ma jkunx aġġustabbli għall-għoli. Jekk l-ilqugħ protettiv tar-ras hu aġġustabbli għall-għoli, għandu fil-pożizzjoni l-aktar baxxa, ikun mhux inqas minn 25 mm mill-parti ta' fuq tad-dahar tas-sedil. Fil-każ ta' sedili jew sedili f'forma ta' bank li huma aġġustabbli għall-għoli provduti bi lqugħ protettiv tar-ras separati, dan ir-rekwiżit għandu jkun verifikat għall-pożizzjonijiet kollha tas-sedil jew tas-sedil f'forma ta' bank.
      5.9.   Fil-każ ta' lqugħ protettiv tar-ras integrat mad-dahar tas-sedil, iż-żona li għandha tkun kunsidrata hija:
      
                   
               
               
                  ’il fuq minn pjan li huwa perpendikolari għal-linja ta' referenza 540 mm mill-punt R.
               
            
                   
               
               
                  Bejn żewġ pjanijiet vertikali lonġitudinali li jgħaddu 85 mm fuq kull naħa tal-linja ta' riferenza. F’din iż-żona, distakk wieħed jew aktar li jistgħu, irrispettivament mill-forma tagħhom, juru distanza ta' “a” ta' aktar minn 60 mm meta mkejla kif deskritt fil-paragrafu 6.7 hawn taħt, huma permessi, kemm-il darba, wara t-test addizzjonali skont il-paragrafu 6.4.3.3.2 hawn taħt, ir-rekwiżiti tal-paragrafu 5.11 hawn taħt huma sodisfatti.
               
            5.10.   Fil-każ ta' ilqugħ protettiv tar-ras aġġustabbli għall-għoli, distakk wieħed jew aktar, irrispettivament mill-forma tagħhom, u li juru distanza “a” ta' aktar minn 60 mm meta mkejla kif deskritt fil-paragrafu 6.7. hawn taħt, huma permessi fuq il-parti tat-tagħmir li jservi bħala lqugħ protettiv tar-ras kemm-il darba, wara t-test addizzjonali skont il-paragrafu 6.4.3.3.2 hawn taħt, ir-rekwiżiti tal-paragrafu 5.12 hawn taħt huma sodisfatti.
      5.11.   Il-wisa' tal-ilqugħ protettiv tar-ras għandu jkun tali li jipprovdi sostenn xieraq għar-ras tal-persuna li tkun normalment bilqiegħda. Kif determinat skont il-proċedura deskritta fil-paragrafu 6.6 hawn taħt, l-ilqugħ protettiv tar-ras għandu jkopri żona li testendi mhux inqas minn 85 mm fuq kull naħa tal-pjan vertikali medju tas-sedili li għalihom huwa maħsub l-ilqugħ protettiv tar-ras.
      5.12.   L-ilqugħ protettiv tar-ras u l-ankraġġ tiegħu għandhom ikunu tali li l-ispostament lura massimu X tar-ras permess mill-ilqugħ protettiv tar-ras u mkejjel b’mod konformi mal-proċedura statika stabbilita fil-paragrafu 6.4.3 hawn taħt, ikun inqas minn 102 mm.
      5.13.   L-ilqugħ protettiv tar-ras u l-ankraġġ tiegħu għandhom ikunu b’saħħithom biżżejjed li jsostnu, mingħajr ma jinkisru, it-tagħbija speċifikata fil-paragrafu 6.4.3.6 hawn taħt. Fil-każ ta' lqugħ protettiv tar-ras integrali mad-dahar tas-sedil, ir-rekwiżiti ta' dan il-paragrafu għandhom jgħoddu għall-parti tal-istruttura tad-dahar tas-sedil li jinsabu ’l fuq minn pjan li huwa perpendikolari għal-linja ta' riferenza 540 mm mill-punt R.
      5.14.   Jekk l-ilqugħ protettiv tar-ras ikun aġġustabbli, ma għandux ikun possibbli li dan jogħla 'l fuq aktar mill-għoli tat-tħaddim massimu, b'eċċezzjoni għal xi azzjoni deliberata mill-utent li tkun distinta minn kwalunkwe att meħtieġ għall-aġġustament tiegħu.
      5.15.   Is-saħħa tad-dahar tas-sedil u tat-tagħmir tas-sokor tiegħu hija meqjusa li tilħaq ir-rekwiżiti stabbiliti fil-paragrafu 6.2 hawn taħt meta, wara l-ittestjar skont il-paragrafu 6.4.3.6 hawn taħt, ma jkun seħħ ebda ksur tas-sedil jew tad-dahar tas-sedil; inkella għandu jintwera li s-sedil huwa kapaċi jilħaq ir-rekwiżiti tat-test stabbilit fil-paragrafu 6.2 hawn taħt.
      5.16.   Ir-rekwiżiti speċjali fir-rigward tal-protezzjoni tal-okkupanti minn bagolli spostati
      5.16.1.   Id-dahar tas-sedil
      Id-dahar tas-sedili u/jew l-ilqugħ protettiv tar-ras li jinsabu f’post li jikkostitwixxu l-limitu ta' quddiem tal-kompartiment tal-bagolli, meta s-sedili kollha huma f’posthom u fil-pożizzjoni normali kif indikat mill-manifattur, għandu jkollhom biżżejjed saħħa biex jipproteġu lill-okkupanti mill-bagolli spostati f’impatt minn quddiem. Dan ir-rekwiżit jitqies sodisfatt jekk, matul jew wara t-test deskritt fl-Anness 9, id-dahar tas-sedili jibqgħu fil-pożizzjoni tagħhom u l-mekkaniżmi tas-sokor jiqbgħu f’posthom. Madankollu d-deformazzjoni tad-dahar tas-sedili u l-qafliet matul it-test hija permessa, kemm-il darba l-kontorn ta' quddiem tal-partijiet tad-dahar tas-sedil u/jew tal-ilqugħ protettiv tar-ras ittestjati, li huma aktar iebsin minn 50 Shore A, ma jiċċaqlaqx ’il quddiem minn pjan trasversali vertikali li jgħaddi minn:
      
                  (a)
               
               
                  punt ta' 150 mm ’il quddiem mill-punt R tas-sedil inkwistjoni, għall-partijiet tal-ilqugħ protettiv tar-ras;
               
            
                  (b)
               
               
                  punt ta' 100 mm ’il quddiem mill-punt R tas-sedil in kwistjoni, għall-partijiet tad-dahar tas-sedil;
               
            ħlief il-fażijiet fejn il-blokkijiet tat-test jaqbżu lura.
      Għall-ilqugħ protettiv tar-ras integrati, il-limitu bejn l-ilqugħ protettiv tar-ras u d-dahar tas-sedil huwa definit mill-pjan perpendikolari għal-linja ta' riferenza 540 mm mill-punt R.
      Il-kejl kollu għandu jsir fil-pjan medju lonġitudinali tas-sedil korrispondenti jew tal-pożizzjoni bilqiegħda korrispondenti li tikkostitwixxi l-limitu ta' quddiem tal-kompartiment tal-bagolli.
      Matul it-test deskritt fl-Anness 9, il-blokkijiet tat-test għandhom jibqgħu wara d-dahar tas-sedil(i) inkwistjoni.
      5.16.2.   Sistemi diviżorji
      Fuq talba tal-manifattur tal-vettura, it-test deskritt fl-Anness 9 jista’ jitwettaq bis-sistemi diviżorji f’posthom, jekk dawn is-sistemi huma mwaħħla bħala tagħmir standard għat-tip partikolari ta' vettura.
      Is-sistemi diviżorji, malja tal-ħadid forma ta' xibka, li jinsabu ’l fuq mid-dahar tas-sedili fil-pożizzjoni normali tal-użu, għandhom ikunu ttestjati skont il-paragrafu 2.2 tal-Anness 9.
      Dan ir-rekwiżit jitiqes li jkun intlaħaq jekk, matul it-test, is-sistemi tat-taqsim jibqgħu fil-pożizzjoni tagħhom. Madankollu d-deformazzjoni tas-sistemi diviżorji matul it-test hija permessa, kemm-il darba l-kontorn diviżorju (inklużi partijiet tad-dahar tas-sedil u/jew tal-ilqugħ protettiv tar-ras ittestjati, li huma aktar ibsin minn 50 Shore A, ma jiċċaqlaqx ’il quddiem minn pjan trasversali vertikali li jgħaddi minn:
      
                  (a)
               
               
                  punt ta' 150 mm ’il quddiem mill-punt R tas-sedil inkwistjoni, għall-partijiet tal-ilqugħ protettiv tar-ras;
               
            
                  (b)
               
               
                  punt ta' 100 mm ’il quddiem mill-punt R tas-sedil inkwistjoni, għall-partijiet tad-dahar tas-sedil u parti mis-sistema diviżorja għajr l-ilqugħ protettiv tar-ras.
               
            Għall-ilqugħ protettiv tar-ras integrat, il-limitu bejn l-ilqugħ protettiv tar-ras u d-dahar tas-sedil huwa dak definit fil-paragrafu 5.16.1.
      Il-kejl kollu għandu jsir fil-pjan medju lonġitudinali tas-sedil korrispondenti jew tal-pożizzjoni bilqiegħda korrispondenti li tikkositwixxi l-limitu ta' quddiem tal-kompartiment tal-bagolli.
      Wara t-test ma għandu jkun hemm preżenti ebda truf ippuntati jew ibsin li x’aktarx iżidu l-periklu jew il-gravità tal-inġurji tal-okkupanti.
      5.16.3.   Ir-rekwiżiti msemmija fil-paragrafi 5.15.1 u 5.15.2 hawn fuq ma għandhomx jgħoddu għal sistemi taż-żamma tal-bagolli li huma attivati awtomatikament fil-każ ta' impatt. Il-manifattur għandu juri għas-sodisfazzjon tas-servizz tekniku li l-protezzjoni offruta minn dawn is-sistemi hija daqs dik deskritta fil-paragrafi 5.16.1 u 5.16.2.
      6.   TESTIJIET
      6.1.   Speċifikazzjonijiet ġenerali applikabbli għat-testijiet kollha
      
               
                  6.1.1.
               
               
                  Id-dahar tas-sedil, jekk ikun aġġustabbli, għandu jinqafel f'pożizzjoni li tikkorrispondi għall-inklinazzjoni lura kemm jista' jkun viċin il-25 mill-pożizzjoni vertikali tal-linja ta' referenza tat-torso tal-manikin deskritta fl-Anness 3, sakemm ma jkunx speċifikat mod ieħor mill-manifattur.
               
            
               
                  6.1.2.
               
               
                  Meta sedil, il-mekkaniżmu tas-sokor tiegħu u l-installazzjoni tiegħu huma identiċi jew simetriċi fir-rigward ta' sedil ieħor fil-vettura, is-servizz tekniku jista’ jittestja sedil wieħed minnhom biss.
               
            
               
                  6.1.3.
               
               
                  Fil-każ ta' sedili bi lqugħ protettiv tar-ras aġġustabbli, it-testijiet għandhom jitwettqu bl-ilqugħ protettiv tar-ras imqiegħed fl-iktar pożizzjoni skomda possibbli (ġeneralment l-iktar pożizzjoni għolja) awtorizzata mis-sistema ta' aġġustament tiegħu.
               
            6.2.   It-test tas-saħħa tad-dahar tas-sedil u s-sistemi ta' aġġustament tiegħu
      
               
                  6.2.1.
               
               
                  Forza li tipproduċi ċaqliq ta' 53 daNm relatat mal-punt R għandha tiġi applikata lonġitudinalment u lura lejn il-parti ta' fuq tal-qafas tad-dahar tas-sedil permezz ta' komponent li jissimola d-dahar tal-manikin muri fl-Anness 3 ta' dan ir-Regolament. Fil-każ ta' sedil f'forma ta' bank, fejn parti mill-qafas ta' sostenn jew il-qafas ta' sostenn kollu (inkluż dak tal-ilqugħ protettiv tar-ras) hija komuni għal aktar minn pożizzjoni waħda bilqiegħda, it-test għandu jitwettaq simultanjament għal dawk il-pożizzjonijiet kollha bilqiegħda.
               
            6.3.   It-test tas-saħħa tal-ankraġġ tas-sedil u s-sistemi tal-aġġustament, is-sokor u l-ispostament tal-pożizzjoni
      
               
                  6.3.1.
               
               
                  Deċellerazzjoni lonġitudinali orizzontali jew, skont l-għażla tal-applikant, aċċellerazzjoni ta' mhux inqas minn 20 g għandha tkun applikata għal 30 millisekonda fid-direzzjoni ’l quddiem tal-qoxra kollha tal-vettura li timita kolliżjoni fuq quddiem, skont ir-rekwiżiti tal-Anness 7, il-paragrafu 1. B’talba tal-manifattur il-polz tat-test deskritt fl-appendiċi tal-Anness 9, jista’ jintuża alternattivament.
               
            
               
                  6.3.2.
               
               
                  Deċellerazzjoni lonġitudinali jew, skont l-għażla tal-applikant, aċċellerazzjoni skont ir-rekwiżiti tal-paragrafu 6.3.1 għandhom ikunu applikati biex jimitaw kolliżjoni fuq wara.
               
            
               
                  6.3.3.
               
               
                  Ir-rekwiżiti tal-paragrafi 6.3.1 u 6.3.2 hawn fuq għandhom ikunu verifikati għall-pożizzjonijiet kollha tas-sedil. Fil-każ ta' sedili mgħammra bi lqugħ protettiv tar-ras aġġustabbli, it-test għandu jitwettaq bi lqugħ protettiv tar-ras fil-pożizzjoni l-anqas favorevoli (ġeneralment l-ogħla pożizzjoni) permessa mis-sistema ta' aġġustament tagħhom. Matul it-test, is-sedil għandu jkun f’tali pożizzjoni li l-ebda fattur estern ma jipprevjeni r-rilaxx tas-sistemi ta' sokor.
                  Dawn il-kundizzjonijiet għandhom jitqiesu li ntlaħqu jekk is-sedil huwa ttestjat wara li jkun ġie aġġustat f’dawn il-pożizzjonijiet li ġejjin:
                  l-aġġustament lonġitudinali huwa armat talja waħda jew 10 mm lura mill-pożizzjoni normali tas-sewqan jew il-pożizzjoni tal-użu l-aktar ’il quddiem kif indikat mill-manifattur (għal sedili b’aġġustament indipendenti vertikali, il-kuxin għandu jitqiegħed fl-ogħla pożizzjoni tiegħu);
                  l-aġġustament lonġitudinali huwa armat talja waħda jew 10 mm lura mill-pożizzjoni normali tas-sewqan jew il-pożizzjoni tal-użu l-aktar lura kif indikat mill-manifattur (għal sedili b’aġġustament indipendenti vertikali, il-kuxin għandu jitqiegħed fil-pożizzjoni l-aktar baxxa tiegħu), u, fejn xieraq skont ir-rekwiżiti tal-paragrafu 6.3.4 hawn taħt.
               
            
               
                  6.3.4.
               
               
                  Fil-każijiet fejn l-arranġament tas-sistemi ta' sokor hija tali li, f’pożizzjoni tas-sedil minbarra dawk definiti fil-paragrafu 6.3.3 hawn fuq, id-distribuzzjoni tal-forzi fuq it-tagħmir tas-sokor u l-ankraġġi tas-sedili tkun inqas favorevoli milli bi kwalunkwe konfigurazzjoni definita fil-paragrafu 6.3.3, it-testijiet għandhom jitwettqu għal dik il-pożizzjoni l-inqas favorevoli.
               
            
               
                  6.3.5.
               
               
                  Il-kundizzjonijiet tat-test tal-paragrafu 6.3.1 għandhom jitqiesu li huma sodisfatti jekk, fuq talba tal-manifattur, jiġu sostitwiti minn test tal-kolliżjoni tal-vettura sħiħa li taħdem sew ma' ostaklu riġidu kif stabbilit fil-paragrafu 2 tal-Anness 7 ta' dan ir-Regolament. F’dan il-każ is-sedil għandu jkun aġġustat għall-kundizzjonijiet l-inqas favorevoli tad-distribuzzjoni tal-forzi fis-sistema tal-ankraġġ kif provdut fil-paragrafi 6.1.1, 6.3.3 u 6.3.4 hawn fuq.
               
            6.4.   It-test ta' prestazzjoni tal-ilqugħ protettiv tar-ras
      6.4.1.   Jekk l-ilqugħ protettiv tar-ras ikun aġġustabbli, dan għandu jitqiegħed fl-inqas pożizzjoni favorevoli (ġeneralment l-ogħla pożizzjoni) awtorizzata mis-sistema ta' aġġustament tiegħu.
      6.4.2.   Fil-każ ta' sedil f'forma ta' bank, fejn parti mill-qafas ta' sostenn jew il-qafas ta' sostenn kollu (inkluż dak tal-ilqugħ protettiv tar-ras) hija komuni għal aktar minn pożizzjoni waħda bilqiegħda, it-test għandu jitwettaq simultanjament għal dawk il-pożizzjonijiet kollha bilqiegħda.
      6.4.3.   It-test
      
               
                  6.4.3.1.
               
               
                  Il-linji kollha, inklużi l-projezzjonijiet tal-linja ta' riferenza, għandhom jitpinġew fuq il-pjan vertikali medju tas-sedil jew tal-pożizzjoni bilqiegħda konċernat/a (ara l-Anness 5 ta' dan ir-Regolament).
               
            
               
                  6.4.3.2.
               
               
                  Il-linja ta' referenza ta' spostament hija determinata billi fuq il-parti li tissimola d-dahar tal-manikin imsemmi fl-Anness 3 ta' dan ir-Regolament tiġi applikata forza inizjali li tipproduċi ċaqliq lura ta' 37,3 daNm madwar il-punt R.
               
            
               
                  6.4.3.3.
               
               
                  Permezz ta' forma ta' ras sferika b’djametru ta' 165 mm forza inizjali li tipproduċi ċaqliq ta' 37,3 daNm madwar il-punt R hija applikata f’angoli retti għal-linja ta' referenza ta' spostament f’distanza ta' 65 mm 'l isfel mill-parti ta' fuq tal-ilqugħ protettiv tar-ras, u l-linja ta' referenza tinżamm fil-pożizzjoni ta' spostament skont il-paragrafu 6.4.3.2.
               
            
               
                  6.4.3.3.1.
               
               
                  Jekk il-preżenza ta' distakki tipprevjeni l-applikazzjoni tal-forza preskritta fil-paragrafu 6.4.3.3 65 mm mill-parti ta' fuq tal-ilqugħ protettiv tar-ras, id-distanza tista’ titnaqqas biex l-ass tal-forza tgħaddi mil-linja taċ-ċentru tal-element tal-qafas l-aktar qrib tad-distakk.
               
            
               
                  6.4.3.3.2.
               
               
                  Fil-każ deskritt fil-paragrafi 5.9 u 5.10 hawn fuq, it-test għandu jiġi ripetut billi tiġi applikata għal kull distakk, forza bl-użu ta' sfera b'dijametru ta' 165 mm:
                  
                               
                           
                           
                              li tgħaddi miċ-ċentru ta' gravità tal-iżgħar taqsimiet tad-distakk, fuq il-pjanijiet trasversali paralleli mal-linja ta' referenza, u
                           
                        
                               
                           
                           
                              li tirriproduċi ċaqliq ta' 37,3 daNm madwar il-punt R.
                           
                        
            
               
                  6.4.3.4.
               
               
                  It-tanġent Y għall-forma tar-ras sferika, parallel għal-linja tar-referenza ta' spostament, għandha tiġi stabbilita.
               
            
               
                  6.4.3.5.
               
               
                  Id-distanza X, provduta fil-paragrafu 5.12 hawn fuq, bejn it-tanġent Y u l-linja ta' referenza ta' spostament għandha titkejjel.
               
            
               
                  6.4.3.6.
               
               
                  Biex tkun verifikata l-effettività tal-ilqugħ protettiv tar-ras, il-piż inizjali speċifikat fil-paragrafi 6.4.3.3 u 6.4.3.3.2 għandu jiżdied sa 89 daN sakemm il-ksur tas-sedil jew tad-dahar tas-sedil ma jseħħx qabel.
               
            6.5.   Id-determinazzjoni tal-għoli tal-ilqugħ protettiv tar-ras
      
               
                  6.5.1.
               
               
                  Il-linji kollha, inkluża l-projezzjoni tal-linja ta' referenza, għandhom jitpinġew fil-pjan medju vertikali tas-sedil jew tal-pożizzjoni tas-sedil konċernat/a, jew l-intersezzjoni ta' dan il-pjan mas-sedil li jiddetermina l-kontorn tal-ilqugħ protettiv tar-ras u tad-dahar tas-sedil (ara l-Figura 1 tal-Anness 4 ta' dan ir-Regolament).
               
            
               
                  6.5.2.
               
               
                  Il-manikin deskritt fl-Anness 3 ta' dan ir-Regolament għandu jitqiegħed f’pożizzjoni normali fuq is-sedil.
               
            
               
                  6.5.3.
               
               
                  Il-projezzjoni tal-linja ta' referenza tal-manikin muri fl-Anness 3 ta' dan ir-Regolament imbagħad, fis-sedil konċernat, titpinġa fil-pjan speċifikat fil-paragrafu 6.4.3.1 hawn fuq.
                  It-tanġent S għall-parti ta' fuq tal-ilqugħ protettiv tar-ras titpinġa perpendikolari għal-linja ta' referenza.
               
            
               
                  6.5.4.
               
               
                  Id-distanza “h” mill-punt R għat-tanġent S hija l-għoli li għandu jitqies fl-implimentazzjoni tar-rekwiżiti tal-paragrafu 5.6 hawn fuq.
               
            6.6.   Id-determinazzjoni tal-wisa' tal-ilqugħ protettiv tar-ras
      (ara l-Figura 2 tal-Anness 4 għal dan ir-Regolament)
      
               
                  6.6.1.
               
               
                  Il-pjan S1, perpendikolari għal-linja ta' referenza u li jinsab 65 mm ’l isfel mit-tanġent S definit fil-paragrafu 6.5.3 hawn fuq, jiddetermina taqsima fl-ilqugħ protettiv tar-ras imdawwar mill-kontorn C.
               
            
               
                  6.6.2.
               
               
                  Il-wisa’ tal-ilqugħ protettiv tar-ras li għandha titqies fl-implimentazzjoni tar-rekwiżiti tal-paragrafu 5.11 hawn fuq, hija d-distanza “L” mkejla fil-pjan S1 bejn il-pjani vertikali u dak lonġitudinali P u P'.
               
            
               
                  6.6.3.
               
               
                  Il-wisa' tal-ilqugħ protettiv tar-ras għandu jekk ikun hemm bżonn ikun stabbilit ukoll fil-pjan perpendikulari għal-linja ta' referenza 635 mm 'il fuq mill-punt R tas-sedil, din id-distanza titkejjel tul il-linja ta' referenza.
               
            6.7.   Id-determinazzjoni tad-distanza “a” tal-ilqugħ protettiv tar-ras
      (ara l-Anness 8 ta' dan ir-Regolament)
      
               
                  6.7.1.
               
               
                  Id-distanza “a” għandha tkun stabbilita għal kull spazju vojt u f'relazzjoni mal-wiċċ ta' quddiem tal-ilqugħ ta' protezzjoni tar-ras, permezz ta' sfera li jkollha dijametru ta' 165 mm.
               
            
               
                  6.7.2.
               
               
                  L-isfera għandha titppoġġa f'kuntatt mal-ispazju vojt f'punt tal-erja tal-ispazju li tippermetti d-dħul massimu tal-isfera, waqt li jitqies li ma jkun hemm l-ebda tagħbija.
               
            
               
                  6.7.3.
               
               
                  Id-distanza bejn iż-żewġ punti ta' kuntatt tal-isfera mal-ispazju vojt jikkostitwixxu d-distanza “a” li għandha titqies għall-evalwazzjoni tad-dispożizzjonijiet skont il-paragrafi 5.9 u 5.10 hawn fuq.
               
            6.8.   Testijiet għall-verifika tad-dissipazzjoni tal-enerġija fuq id-dahar tas-sedil u l-ilqugħ ta' protezzjoni għar-ras
      6.8.1.   L-uċuħ tal-partijiet ta' wara tas-sedili li għandhom ikunu verifikati huma dawk impoġġija fiż-żoni msemmija hawn taħt li jistgħu jintmessu bi sfera ta' dijametru ta' 165 mm meta s-sedil ikun armat fil-vettura.
      6.8.1.1.   Żona 1
      
               
                  6.8.1.1.1.
               
               
                  Fil-każ ta' sedili separati mingħajr ilqugħ protettiv tar-ras, din iż-żona għandha tinkludi l-parti ta' wara tad-dahar tas-sedil bejn il-pjanijet lonġitudinali vertikali li jinsabu 100 mm fuq kull naħa tal-pjan medju lonġitudinali tal-linja taċ-ċentru tas-sedil, u ’l fuq minn pjan perpendikolari għal-linja ta' riferenza 100 mm ’l isfel mill-parti ta' fuq tad-dahar tas-sedil.
               
            
               
                  6.8.1.1.2.
               
               
                  Fil-każ ta' sedili f'forma ta' bank mingħajr ilqugħ ta' protezzjoni għar-ras, din iż-żona għandha testendi bejn il-pjani vertikali lonġitudinali mqegħda f'100 mm fuq kull naħa tal-pjan medjan lonġitudinali ta' kull pożizzjoni laterali tas-sedil proposta li fiha tpoġġi bilqiegħda definita mill-manifattur u fuq pjan perpendikulari għal-linja ta' referenza 100 mm 'l isfel mill-parti ta' fuq tad-dahar tas-sedil.
               
            
               
                  6.8.1.1.3.
               
               
                  Fil-każ ta' sedili jew sedili f'forma ta' bank bi lqugħ ta' protezzjoni tar-ras, din l-erja għandha testendi bejn il-pjani vertikali lonġitudinali, fuq kull naħa ta' u 70 mm mill-pjan medjan lonġitudinali tas-sedil jew tal-pożizzjoni kkonċernata li fiha tpoġġi bilqiegħda u li jinsab 'il fuq mill-pjan perpendikolari għal-linja ta' referenza 635 mm mill-punt R. Għat-test, jekk l-ilqugħ protettiv tar-ras ikun aġġustabbli, dan għandu jitqiegħed fl-inqas pożizzjoni favorevoli (ġeneralment l-ogħla pożizzjoni) li tippermetti s-sistema ta' aġġustament tiegħu.
               
            6.8.1.2.   Żona 2
      
               
                  6.8.1.2.1.
               
               
                  Fil-każ ta' sedili jew sedili f'forma ta' bank mingħajr ilqugħ għar-ras u sedili jew sedili f'forma ta' bank b'ilqugħ ta' protezzjoni tar-ras li jinqala' jew separat, iż-Żona 2 għandha testendi fuq pjan perpendikolari għal-linja ta' referenza 100 mm 'il bogħod min-naħa ta' fuq tad-dahar tas-sedil, għajr partijiet taż-Żona 1.
               
            
               
                  6.8.1.2.2.
               
               
                  Fil-każ ta' sedili jew sedili f'forma ta' bank bi lqugħ ta' protezzjoni tar-ras integrat, iż-Żona 2 għandha testendi fuq pjan perpendikolari għal-linja ta' referenza 440 mm 'il bogħod mill-punt R tas-sedil jew tal-pożizzjoni kkonċernata li fiha tpoġġi bilqiegħda, għajr partijiet oħra taż-Żona 1.
               
            6.8.1.3.   Żona 3
      
               
                  6.8.1.3.1.
               
               
                  Iż-Żona 3 hija definita bħala l-parti tad-dahar tas-sedil jew tas-sedili f'forma ta' bank li tinsab ’il fuq mill-pjanijiet orizzontali definiti fil-paragrafu 5.2.4.1.3 hawn fuq, esklużi l-partijiet li jinsabu fiż-Żona 1 u ż-Żona 2.
               
            6.9.   Metodi ekwivalenti ta' test
      Jekk jintuża metodu tat-test għajr dawk speċifikati fil-paragrafi 6.2, 6.3, 6.4 hawn fuq u jintuża l-Anness 6, l-ekwivalenza tiegħu għandha tkun ippruvata.
      7.   KONFORMITÀ TAL-PRODUZZJONI
      Il-konformità tal-proċeduri tal-produzzjoni għandha taqbel ma’ dawk stipulati fil-Ftehim, fl-Appendiċi 2 (E/ECE/324-E/ECE/TRANS/505/Rev.2), ma’ dawn ir-rekwiżiti li ġejjin:
      
                  7.1.
               
               
                  Kull vettura approvata skont dan ir-Regolament għandha tkun manifatturata b’tali mod li tkun konformi mat-tip approvat billi tissodisfa r-rekwiżiti stabbiliti fil-paragrafu 5 ta’ hawn fuq. Madankollu, fil-każ ta' lqugħ protettiv tar-ras kif definit fil-paragrafu 2.12.2 u 2.12.3 hawn fuq, xejn ma jipprevjeni lill-vettura milli tkun konformi mat-tip ta' vettura approvata, ukoll jekk tinbiegħ fis-suq b’sedili mhux armati bi lqugħ protettiv tar-ras.
               
            
                  7.2.
               
               
                  L-awtorità kompetenti li tkun ħarġet l-approvazzjoni tat-tip tista’ fi kwalunkwe ħin tivverifika l-metodi ta’ kontroll tal-konformità applikati għal kull unità ta’ produzzjoni. L-awtorità tista’ wkoll twettaq verifiki każwali fuq vetturi manifatturati f’serje fir-rigward tar-rekwiżiti stabbiliti fil-paragrafu 5 hawn fuq.
               
            8.   PENALI GĦAL NUQQAS TA’ KONFORMITÀ FIL-PRODUZZJONI
      
               
                  8.1.
               
               
                  L-approvazzjoni mogħtija rigward tip ta' vettura skont dan ir-Regolament tista’ tkun irtirata jekk ir-rekwiżiti stabbiliti fil-paragrafu 7.1 hawn fuq mhumiex imħarsa jew jekk il-vetturi ma jgħaddux mill-verifiki preskritti fil-paragrafu 7 hawn fuq.
               
            
               
                  8.2.
               
               
                  Jekk Parti għall-Ftehim li tapplika dan ir-Regolament tirtira approvazzjoni li tkun tat preċedentement, minnufih għandha tinnotifika b'dan lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
               
            9.   IL-MODIFIKI TAT-TIP TA' VETTURA U L-ESTENSJONI TAL-APPROVAZZJONI FIR-RIGWARD TAS-SEDILI, L-ANKRAĠĠI TAGĦHOM U/JEW L-ILQUGĦ PROTETTIV TAR-RAS TAGĦHOM
      
               
                  9.1.
               
               
                  Kull modifika tat-tip ta' vettura fir-rigward tas-sedili, l-ankraġġi tagħhom u/jew l-ilqugħ protettiv tar-ras tagħhom għandha tkun notifikata lid-dipartiment amministrattiv li jkun approva t-tip ta' vettura. Id-dipartiment jista’ mbagħad jew:
                  
                              9.1.1.
                           
                           
                              iqis li l-modifiki magħmula x’aktarx ma jkollhomx effett apprezzabbli mhux mixtieq, u li fi kwalunkwe każ il-vettura għadha konformi mar-rekwiżiti; jew
                           
                        
                              9.1.2.
                           
                           
                              iqis li l-modifiki huma nieqsa biżżejjed mill-importanza biex ir-riżultati speċifikati fil-paragrafu 6.2, 6.3 u 6.4 hawn fuq ikunu verifikati minn kalkoli bbażati fuq ir-riżultati tat-testijiet tal-approvazzjoni; jew
                           
                        
                              9.1.3.
                           
                           
                              jirrikjedi rapport ulterjuri mis-servizz tekniku responsabbli mit-twettiq tat-testijiet.
                           
                        
            
               
                  9.2.
               
               
                  Il-konferma jew ir-rifjut tal-approvazzjoni, li jispeċifikaw il-modifiki, għandha tkun komunikata lill-Partijiet tal-Ftehim li japplikaw dan ir-Regolament permezz tal-proċedura stabbilita fil-paragrafu 4.3 hawn fuq.
               
            
               
                  9.3.
               
               
                  L-awtorità kompetenti li toħroġ l-estensjoni tal-approvazzjoni għandha tassenja numru tas-serje għal estensjoni bħal din u tgħarraf b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta' formola ta' komunikazzjoni li tikkonforma mal-mudell fl-Anness 1 ta' dan ir-Regolament.
               
            10.   PRODUZZJONI MWAQQFA GĦAL KOLLOX
      
               
                  10.1.
               
               
                  Jekk id-detentur tal-approvazzjoni jieqaf għal kollox milli jimmanifattura apparat approvat skont dan ir-Regolament, għandu jinforma lill-awtorità li tat l-approvazzjoni. Malli tirċievi l-komunikazzjoni rilevanti dik l-awtorità għandha tinforma b'dan lill-Partijiet l-oħra għall-Ftehim tal-1958, li japplikaw dan ir-Regolament, permezz ta' formola ta' komunikazzjoni konformi mal-mudell fl-Anness 1 ta' dan ir-Regolament.
               
            11.   L-ISTRUZZJONIJET GĦALL-UŻU
      
               
                  11.1.
               
               
                  Għal sedili li għandhom ilqugħ ta' protezzjoni tar-ras aġġustabbli, il-manifatturi għandhom jipprovdu istruzzjonijiet ta' kif iħaddmu, jaġġustaw, jaqflu u, fejn meħtieġ, ineħħu l-ilqugħ ta' protezzjoni tar-ras.
               
            12.   ISMIJIET U INDIRIZZI TA’ SERVIZZI TEKNIĊI RESPONSABBLI MIT-TMEXXIJA TA’ TESTIJIET TA’ APPROVAZZJONI U TAD-DIPARTIMENTI AMMINISTRATTIVI
      Il-Partijiet l-oħrajn tal-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi li huma responsabbli biex iwettqu t-testijiet tal-approvazzjoni u tad-dipartimenti amministrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar tal-approvazzjoni, maħruġa f’pajjiżi oħrajn.
      13.   DISPOŻIZZJONIJIET TRANŻITORJI
      
               
                  13.1.
               
               
                  Sa mid-data uffiċjali tad-dħul fis-seħħ tas-serje ta’ emendi 06, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjonijiet tal-ECE skont dan ir-Regolament kif emendat mis-serje ta’ emendi 06.
               
            
               
                  13.2.
               
               
                  Mill-1 ta' Ottubru 1999, il-Partijiet Kontraenti li japplikaw dan ir-Regolament għandhom jagħtu l-approvazzjonijiet tal-ECE biss jekk ir-rekwiżiti ta' dan ir-Regolament, kif emendat mis-serje ta' emendi 06, huma sodisfatti.
               
            
               
                  13.3.
               
               
                  Mill-1 ta' Ottubru 2001, il-Partijiet Kontraenti li japplikaw dan ir-Regolament jistgħu jirrifjutaw li jagħrfu l-approvazzjonijiet li ma kinux ingħataw skont is-serje ta' emendi 06 ta' dan ir-Regolament.
               
            
               
                  13.4.
               
               
                  Mid-data uffiċjali tad-dħul fis-seħħ tas-serje ta’ emendi 07, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjonijiet tal-ECE skont dan ir-Regolament kif emendat mis-serje ta’ emendi 07.
               
            
               
                  13.5.
               
               
                  Minn 24 xahar wara d-data tad-dħul fis-seħħ tas-serje ta' emendi 07, il-Partijiet Kontraenti li japplikaw dan ir-Regolament għandhom jagħtu l-approvazzjonijiet tal-ECE biss jekk it-tip ta' vettura li se tiġi approvata tħares ir-rekwiżiti ta' dan ir-Regolament kif emendat mis-serje ta' emendi 07.
               
            
               
                  13.6.
               
               
                  Minn 48 xahar wara d-data tad-dħul fis-seħħ tas-serje ta' emendi 07, l-approvazzjonijiet eżistenti ta' dan ir-Regolament għandhom jieqfu jkunu validi ħlief fil-każ ta' tipi ta' vetturi li jħarsu r-rekwiżiti ta' dan ir-Regolament kif emendat mis-serje ta' emendi 07.
               
            
               
                  13.7.
               
               
                  Mid-data uffiċjali tad-dħul fis-seħħ tas-serje ta’ emendi 08, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjonijiet tal-ECE skont dan ir-Regolament kif emendat mis-serje ta’ emendi 08.
               
            
               
                  13.8.
               
               
                  Minn 24 xahar wara d-data tad-dħul fis-seħħ tas-serje 08 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk ir-rekwiżiti ta' dan ir-Regolament ikunu sodisfatti, kif emendat mis-serje ta’ emendi 08.
               
            
               
                  13.9.
               
               
                  Minn 36 xahar wara d-data tad-dħul fis-seħħ tas-serje ta’ emendi 08, il-Partijiet Kontraenti li japplikaw dan ir-Regolament jistgħu jirrifjutaw li jirrikonoxxu l-approvazzjonijiet li ma ngħatawx skont is-serje ta' emendi 08 għal dan ir-Regolament.
               
            
               
                  13.10.
               
               
                  Minkejja l-paragrafi 13.8 u 13.9, l-approvazzjonijiet tal-kategoriji ta' vetturi li mhumiex affettwati mis-serje ta' emendi 08 għandhom jibqgħu validi u l-Partijiet Kontraenti li japplikaw ir-Regolament għandhom ikomplu jaċċettawhom.
               
            
               
                  13.11.
               
               
                  Sakemm ma jkunx hemm rekwiżiti li ma jippermettux is-sedili li jħarsu lejn il-ġenb fir-rekwiżiti nazzjonali tagħhom fil-waqt tal-adeżjoni ma' dan ir-Regolament, il-Partijiet Kontraenti jistgħu jkomplu jippermettu t-twaħħil tas-sedili li jħarsu lejn il-ġenb għall-fini ta' approvazzjoni nazzjonali u f'dan il-każ ma jistax jiġi approvat it-tip ta' dawn il-kategoriji ta' karozzi tal-linja skont dan ir-Regolament.
               
            
               
                  13.12.
               
               
                  L-eżenzjoni msemmija fil-paragrafu 5.1.3 ma għandhiex tibqa' fis-seħħ wara l-20 ta' Ottubru 2010. Tista' tiġi estiża kemm-il darba tkun disponibbli statistika kredibbli ta' inċidenti u jekk ikun hemm aktar żvilupp ta' sistemi ta' protezzjoni.
               
            
         (1)  /Kif definit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument TRANS/WP.29/78/Rev.1/Emend. 2 kif emendat l-aħħar mill-Emenda 4).
      
         (2)  /1 għall-Ġermanja, 2 għal Franza, 3 għall-Italja, 4 għall-Pajjiżi Baxxi, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojta), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojta), 31 għall-Bożnja u Ħerzegovina, 32 għal-Latvja, 33 (vojta), 34 għall-Bulgarija, 35 (vojta), 36 għal-Litwanja, 37 għat-Turkija, 38 (vojta), 39 għall-Ażerbajġan, 40 għal dik li kienet ir-Repubblika Jugoslava tal-Maċedonja, 41 (vojta), 42 għall-Komunità Ewropea (L-approvazzjonajiet jingħataw mill-Istati Membri tagħha li jużaw is-simbolu ECE rispettiv tagħhom), 43 għall-Ġappun, 44 (vojta), 45 għall-Awstralja, 46 għall-Ukraina, 47 għall-Afrika t'Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja, 53 għat-Tajlandja, 54 u 55 (vojta) u 56 għall-Montenegro. In-numri sussegwenti għandhom jingħataw lil pajjiżi oħra fl-ordni kronoloġika li fiha jirratifikaw jew jiffirmaw il-Ftehim li Jikkonċerna l-Adozzjoni tad-Dispożizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku tal-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri mogħtija b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (3)  Il-vetturi tal-Kategorija M2, li huma approvati skont dan ir-Regolament bħala alternattiva għar-Regolament Nru 80 (skont il-paragrafu 1.2. ta’ dan ir-Regolament) għandhom jilħqu r-rekwiżiti ta’ dan il-paragrafu.
      
         ANNESS 1
         
            KOMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            L-isem tal-amministrazzjoni:
            li tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RRIFJUTATA
            APPROVAZZJONI RTIRATA
            PRODUZZJONI MWAQQFA GĦAL KOLLOX
            ta’ tip ta’ vettura fir-rigward tas-saħħa tas-sedili u l-ankraġġi tagħhom, fil-każ ta’ sedili mgħammra jew li jistgħu jkunu mgħammra bi lqugħ protettiv tar-ras jew ta’ sedili li ma jistgħux ikunu mgħammra b’dan it-tagħmir u l-karatteristiċi tal-ilqugħ protettiv tar-ras skont ir-Regolament Nru 17
            Nru tal-Approvazzjoni …
            Nru tal-Estensjoni …
            1. L-isem jew il-marka kummerċjali tal-vettura bil-mutur …
            2. It-tip ta’ vettura …
            3. L-isem u l-indirizz tal-manifattur …
            4. Jekk applikabbli, l-isem u l-indirizz tar-rappreżentant tal-manifattur …
            5. Deskrizzjoni tas-sedili …
            6. Numru ta' sedili mgħammra jew li jistgħu jiġu mgħammra bi lqugħ ta' protezzjoni għar-ras, aġġustabbli jew le …
            7. Deskrizzjoni tas-sistemi ta’ aġġustament, tal-ispostament u tas-sokor tas-sedil jew tal-partijiet tiegħu u deskrizzjoni tas-sistema ta' protezzjoni tal-okkupant kontra l-ispostament tal-bagolli …
            8. Deskrizzjoni tal-ankraġġ tas-sedili …
            9. Il-pożizzjoni lonġitudinali tas-sedili matul it-testijiet …
            10. Tip ta’ mezzeċellerazzjoni/aċċellerazzjoni (2) …
            11. Il-vettura tressqet għall-approvazzjoni fi …
            12. Servizz tekniku responsabbli biex jagħmel it-testijiet tal-approvazzjoni …
            13. Id-data tar-rapport maħruġ minn dak is-servizz …
            14. In-numru tar-rapportmaħruġ minn dak is-servizz …
            15. Rimarki …
            16. Approvazzjoni mogħtija/irrifjutata/estiża/irtirata (2) …
         
         
            
         Test ta 'immaġni
         
            17. Raġuni (raġunijiet) għal estensjoni (jekk applikabbli) …
            18. Il-pożizzjoni tal-marka tal-approvazzjoni fuq il-vettura …
            19. Post …
            20. Data …
            21. Firma …
            22. Id-dokumenti li ġejjin, li jkollhom fuqhom in-numru tal-approvazzjoni li jidher hawn fuq, huma annessi ma’ din il-komunikazzjoni:
            … tpinġijiet, disinni u pjanti tas-sedili, l-ankraġġ tagħhom fuq il-vettura, is-sistemi tal-aġġustament u tal-ispostament tas-sedili u l-partijiet tagħhom, u s-sistemi ta’ sokor tagħhom;
            … ritratti tas-sedili, l-ankraġġi tagħhom, tas-sistemi tal-aġġustament u tal-ispostament tas-sedili u l-partijiet tagħhom, u tas-sistemi ta’ sokor tagħhom, u tas-sistema ta’ protezzjoni addizzjonali tal-okkupant kontra l-ispostament tal-bagolli.
            Nota: Fil-każ ta’ sedili mgħammra b’ilqugħ protettiv tar-ras kif definit fil-paragrafi 2.12.2 u 2.12.3 ta’ dan ir-Regolament, l-ilqugħ protettiv tar-ras għandu jintwera fuq it-tpinġijiet, id-disinni u r-ritratti kollha.
            (1) In-numru li jiddistinwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet tal-approvazzjoni fir-Regolament).
            (2) Aqta’ fejn ma japplikax.
         
      
      
         ANNESS 2
         
            L-ARRANĠAMENTI TAL-MARKI TAL-APPROVAZZJONI
         
         MUDELL A
         (ara l-paragrafi 4.4, 4.4.1, 4.4.2 u 4.4.3 ta' dan ir-Regolament)
         Vettura b'għall-inqas sedil wieħed mgħammar jew li jista' jkun mgħammar bi lqugħ protettiv tar-ras wieħed
         
            
         Il-marka tal-approvazzjoni ta' hawn fuq imwaħħla fuq vettura turi li t-tip ta' vettura konċernat, fir-rigward tas-saħħa tas-sedili mgħammra jew li jistgħu jkunu mgħammra bi lqugħ protettiv tar-ras u fir-rigward tal-karatteristiċi tal-ilqugħ protettiv tar-ras, kien approvat fil-Pajjiżi Baxxi (E4) skont ir-Regolament Nru 17, bin-numru tal-approvazzjoni 082439. L-ewwel żewġ ċifri tan-numru tal-approvazzjoni jindikaw li r-Regolament diġà kien fih is-serje ta' emendi 08 fil-ħin meta ngħatat l-approvazzjoni. Il-marka ta' approvazzjoni hawn fuq tindika wkoll li t-tip ta' vettura kienet approvata skont ir-Regolament Nru 17 fir-rigward tas-saħħa ta' kwalunkwe mis-sedili fuq il-vettura li mhumiex mgħammra jew ma jistgħux ikunu mgħammra bi lqugħ protettiv tar-ras.
         MUDELL B
         (ara l-paragrafi 4.4; 4.4.1 u 4.4.2 ta' dan ir-Regolament)
         Vettura li għandha sedili mhumiex mgħammra jew li ma jistgħux jiġu mgħammra bi lqugħ protettiv tar-ras
         
            
         Il-marka tal-approvazzjoni ta' hawn fuq imwaħħla fuq vettura turi li t-tip ta' vettura għandha sedili li mhumiex mgħammra jew ma jistgħux ikunu mgħammra bi lqugħ protettiv tar-ras, u li fir-rigward tas-saħħa tas-sedili u l-ankraġġi tagħhom, ġiet approvata fil-Pajjiżi Baxxi (E4) skont ir-Regolament Nru 17 bin-numru tal-approvazzjoni 082439. L-ewwel żewġ ċifri tan-numru tal-approvazzjoni jindikaw li r-Regolament diġà kien fih is-serje ta' emendi 08 fil-ħin meta ngħatat l-approvazzjoni.
         MUDELL C
         (ara l-paragrafu 4.5 ta' dan ir-Regolament)
         Vettura b'għall-inqas sedil wieħed mgħammar jew li jista' jkun mgħammar bi lqugħ protettiv tar-ras
         
            
         Il-marka tal-approvazzjoni ta' hawn fuq imwaħħla fuq vettura turi li t-tip ta' vettura għandu għall-inqas sedil wieħed mgħammar jew li jista' jkun mgħammar b'ilqugħ protettiv tar-ras, u kien approvat fil-Pajjiżi Baxxi (E4) skont ir-Regolamenti Nru 17 u Nru 33. (1)
         
         In-numri tal-approvazzjoni jindikaw li, fid-dati meta ngħatat l-approvazzjoni, ir-Regolament Nru 17 kien jinkludi s-serje ta' emendi 08, iżda r-Regolament Nru 33 kien għadu fil-forma oriġinali tiegħu. Il-marka ta' approvazzjoni hawn fuq tindika wkoll li t-tip ta' vettura kienet approvata skont ir-Regolament Nru 17 fir-rigward tas-saħħa ta' kwalunkwe mis-sedili fuq il-vettura li mhumiex mgħammra jew ma jistgħux ikunu mgħammra bi lqugħ protettiv tar-ras.
         MUDELL D
         (ara l-paragrafu 4.5 ta' dan ir-Regolament)
         Vettura li għandha sedili mhumiex mgħammra jew li ma jistgħux jiġu mgħammra bi lqugħ protettiv tar-ras
         
            
         Il-marka tal-approvazzjoni ta' hawn fuq meta mwaħħla fuq vettura turi li t-tip ta' vettura għandu sedili mhux mgħammra jew li ma jistgħux jiġu mgħammra bi lqugħ protettiv tar-ras, u li kien approvat fil-Pajjiżi Baxxi (E 4) skont ir-Regolamenti Nru 17 u Nru 33. (1) In-numri tal-approvazzjoni jindikaw li, fid-dati meta ngħataw l-approvazzjonijiet, ir-Regolament Nru 17 inkluda s-serje ta' emendi 08 iżda r-Regolament Nru 33 kien għadu fil-forma oriġinali tiegħu.
         
            (1)  It-tieni numru huwa mogħti biss bħala eżempju.
      
      
         ANNESS 3
         
            Il-proċedura biex jiġu ddeterminati l-punt “H” u l-angolu effettiv tat-torso għal pożizzjonijiet bilqiegħda fil-vetturi bil-mutur
         
         1.   L-GĦAN
         Il-proċedura deskritta f'dan l-Anness tintuża biex jiġi stabbilit fejn jinsab il-punt “H” u l-angolu effettiv tat-torso għal pożizzjoni bilqiegħda waħda jew għal diversi pożizzjonijiet bilqiegħda f'vettura bil-mutur u biex tkun ivverifikata r-relazzjoni tad-dejta mkejla mal-ispeċifikazzjonijiet tad-disinn mogħtija mill-manifattur tal-vettura. (1)
         
         2.   ID-DEFINIZZJONIJIET
         Għall-finijiet ta' dan l-anness:
         
                     2.1.
                  
                  
                     “Id-dejta ta' referenza” tfisser karatteristika waħda jew diversi karatteristiċi minn dawn li ġejjin ta' pożizzjoni bilqiegħda:
                     
                                 2.1.1.
                              
                              
                                 il-punt “H” u l-punt “R” u r-relazzjoni tagħhom,
                              
                           
                                 2.1.2.
                              
                              
                                 l-angolu effettiv tat-torso u l-angolu tad-disinn tat-torso u r-relazzjoni tagħhom.
                              
                           
               
                     2.2.
                  
                  
                     “Il-magna tridimensjonali tal-punt ‘H’” (magna 3-D H) tfisser l-apparat użat għad-determinazzjoni tal-punti “H” u tal-angoli effettivi tat-torso. Dan l-istrument huwa deskritt fl-Appendiċi 1 ta' dan l-Anness;
                  
               
                     2.3.
                  
                  
                     “Il-punt ‘H’” tfisser iċ-ċentru tal-pern tat-torso u tal-koxxa tal-magna 3-D H installata fis-sedil tal-vettura skont il-paragrafu 4 hawn taħt. Il-punt “H” jinstab fiċ-ċentru tal-linja ċentrali tal-apparat li hi bejn il-buttuni tal-viżjoni tal-punt “H” fuq kull naħa tal-magna 3 DH. Il-punt “H” jikkorrispondi teoretikament għall-punt “R” (għal tolleranzi ara l-paragrafu 3.2.2 hawn taħt). Ladarba jkun iddeterminat skont il-proċedura deskritta fil-paragrafu 4, il-punt “H” jitqies bħala fiss f'relazzjoni mal-istruttura tal-kuxin tas-sedil u li jiċċaqlaq magħha meta s-sedil ikun aġġustat;
                  
               
                     2.4.
                  
                  
                     “Il-punt ‘R’” jew “il-punt ta' referenza ta' bilqiegħda” jfissru punt ta' disinn definit minn manifattur tal-vettura għal kull pożizzjoni bilqiegħda u stabbilit fir-rigward tas-sistema tridimensjonali ta' referenza;
                  
               
                     2.5.
                  
                  
                     “Il-linja tat-torso” tfisser il-linja ċentrali tas-sonda tal-magna 3-D H bis-sonda tkun fil-pożizzjoni għalkollox lura;
                  
               
                     2.6.
                  
                  
                     “L-angolu effettiv tat-torso” tfisser l-angolu mkejjel bejn linja vertikali mil-punt “H” u l-linja tat-torso bl-użu tal-angolu ta' wara tal-kwadrant fil-magna 3-D H. L-angolu attwali tat-torso jikkorrispondi teoretikament mal-angolu tat-torso ddisinjat (għal tolleranzi ara l-paragrafu 3.2.2 hawn taħt);
                  
               
                     2.7.
                  
                  
                     “L-angolu tad-disinn tat-torso” tfisser il-kejl ta' angolu bejn linja vertikali mill-punt “R” u l-linja tat-torso f'pożizzjoni li tikkorrispondi għall-pożizzjoni tad-disinn tad-dahar tas-sedil stabbilita mill-manifattur tal-vettura;
                  
               
                     2.8.
                  
                  
                     “Il-pjan ċentrali tal-okkupant” (C/LO) tfisser il-pjan medju tal-magna 3-D H pożizzjonata f'kull pożizzjoni bilqiegħda indikata; hija rappreżentata mill-koordinati tal-punt “H” fuq l-assi tal-“Y”. Għas-sedili individwali, il-pjan ċentrali tas-sedil jikkoinċidi mal-pjan ċentrali tal-okkupant. Għal sedili oħrajn, il-pjan ċentrali tal-okkupant huwa speċifikat mill-manifattur;
                  
               
                     2.9.
                  
                  
                     “Is-sistema ta' referenza tridimensjonali” tfisser sistema kif deskritta fl-Appendiċi 2 ta' dan l-Anness;
                  
               
                     2.10.
                  
                  
                     “Il-marki ta' riferiment” huma punti fiżiċi (toqob, superfiċji, marki jew marki li juru qtugħ) fil-karozzerija tal-vettura skont kif definit mill-manifattur;
                  
               
                     2.11.
                  
                  
                     “Il-pożizzjoni sabiex titkejjel il-vettura” tfisser il-pożizzjoni tal-vettura kif iddefinita mill-koordinati tal-marki ta' riferiment fis-sistema ta' referenza tridimensjonali.
                  
               3.   REKWIŻITI
         3.1.   Il-preżentazzjoni tad-dejta
         Għal kull pożizzjoni bilqiegħda fejn tkun meħtieġa dejta ta' referenza sabiex tintwera konformità mad-dispożizzjonijiet tar-Regolament preżenti, għandha tkun ippreżentata għażla xierqa mid-dejta li ġejja jew id-dejta kollha li ġejja fil-forma indikata fl-Appendiċi 3 għal dan l-Anness:
         
                     3.1.1.
                  
                  
                     il-koordinati tal-punt “R” b'mod relattiv għas-sistema tridimensjonali ta' referenza;
                  
               
                     3.1.2.
                  
                  
                     l-angolu tad-disinn tat-torso;
                  
               
                     3.1.3.
                  
                  
                     l-indikazzjonijiet kollha meħtieġa sabiex ikun aġġustat is-sedil (jekk ikun aġġustabbli) għall-pożizzjoni tal-kejl stabbilita fil-paragrafu 4.3 hawn taħt.
                  
               3.2.   Ir-relazzjoni bejn id-dejta mkejla u l-ispeċifikazzjonijiet tad-disinn
         
                  
                     3.2.1.
                  
                  
                     Il-koordinati tal-punt “H” u l-valur tal-angolu effettiv tat-torso miksub permezz tal-proċedura stabbilita fil-paragrafu 4 hawn taħt għandhom ikunu pparagunati, rispettivament, mal-koordinati tal-punt “R” u mal-valur tal-angolu tad-disinn tat-torso indikat mill-manifattur tal-vettura.
                  
               
                  
                     3.2.2.
                  
                  
                     Il-pożizzjonijiet relattivi tal-punt “R” u tal-punt “H” u r-relazzjoni bejn l-angolu tad-disinn tat-torso u l-angolu effettiv tat-torso għandhom jitqiesu bħala sodisfaċenti għall-pożizzjoni bilqiegħda konċernata jekk il-punt “H”, kif definit mill-koordinati tiegħu, ikun fi kwadru b'ġenb twil 50 mm bi ġnub orizzontali u vertikali li d-djagonali tagħhom jaqtgħu lil xulxin fil-punt “R”, u jekk l-angolu effettiv tat-torso jkun fi ħdan 5 gradi mill-angolu tad-disinn tat-torso.
                  
               
                  
                     3.2.3.
                  
                  
                     Jekk dawn il-kundizzjonijiet ikunu sodisfatti, il-punt “R” u l-angolu tad-disinn tat-torso, għandhom jintużaw biex juru konformità mad-dispożizzjonijiet ta' dan ir-Regolament.
                  
               
                  
                     3.2.4.
                  
                  
                     Jekk il-punt “H” jew l-angolu effettiv tat-torso ma jissodisfax ir-rekwiżiti tal-paragrafu 3.2.2 hawn fuq, il-punt “H” u l-angolu effettiv tat-torso għandhom jiġu ddeterminati darbtejn oħra (tliet darbiet b'kollox). Jekk ir-riżultati ta' tnejn minn dawn it-tliet operazzjonijiet jissodisfaw ir-rekwiżiti, għandhom japplikaw il-kundizzjonijiet tal-paragrafu 3.2.3 hawn fuq.
                  
               
                  
                     3.2.5.
                  
                  
                     Jekk ir-riżultat ta' mill-inqas tnejn mit-tliet operazzjonijiet deskritti fil-paragrafu 3.2.4 ta' hawn fuq ma jissodisfawx ir-rekwiżiti tal-paragrafu 3.2.2 ta' hawn fuq, jew jekk il-verifika ma tistax issir minħabba li l-manifattur tal-vettura naqas milli jipprovdi l-informazzjoni rigward il-pożizzjoni tal-punt “R” jew rigward l-angolu tad-disinn tat-torso, għandu jintuża ċ-ċentru tal-massa tat-tliet punti mkejla jew il-medja tat-tliet angoli mkejla u għandu jitqies bħala applikabbli fil-każi kollha fejn il-punt “R” jew l-angolu tad-disinn tat-torso jissemma f'dan ir-Regolament.
                  
               4.   IL-PROĊEDURA GĦAD-DETERMINAZZJONI TAL-PUNT “H” U TAL-ANGOLU EFFETTIV TAT-TORSO
         
                  
                     4.1.
                  
                  
                     Il-vettura għandha tkun ikkundizzjonata minn qabel skont id-diskrezzjoni tal-manifattur, f'temperatura ta' 20 + 10 °C biex ikun żgurat li l-materjal tas-sedil jilħaq it-temperatura tal-kamra. Jekk is-sedil li se jiġi kkontrollat qatt ma jkun poġġa ħadd fuqu, persuna jew apparat ta' bejn is-70 u t-80 kg għandha tpoġġi fuqu għal darbtejn u għal minuta biex jintlewew il-kuxin u d-dahar. Fuq talba tal-manifattur, l-assemblaġġi kollha tas-sedil għandhom jibqgħu mhux mgħobbija għal perjodu minimu ta' 30 minuta qabel l-installazzjoni tal-magna 3-D H.
                  
               
                  
                     4.2.
                  
                  
                     Il-vettura għandha tkun fil-pożizzjoni tal-kejl definita fil-paragrafu 2.11 hawn fuq.
                  
               
                  
                     4.3.
                  
                  
                     Is-sedil, jekk ikun aġġustabbli, għandu l-ewwel ikun aġġustat għall-pożizzjoni l-iktar lura fil-pożizzjoni normali tas-sewqan jew tal-ivvjaġġar, kif ikun indikat mill-manifattur tal-vettura, waqt li jitqies biss l-aġġustament lonġitudinali tas-sedil, fejn jiġi eskluż l-ivvjaġġar fis-sedil użat għal finijiet oħra li mhumiex il-pożizzjonijiet normali tas-sewqan jew tal-ivvjaġġar. Fejn modi oħrajn ta' aġġustament tas-sedil jeżistu (dahar tas-sedil vertikali, angolari, eċċ.) dawn ikunu mbagħad aġġustati għall-pożizzjoni speċifikata mill-manifattur tal-vettura. Għal sedili bis-sospensjoni, il-pożizzjoni vertikali għandha tkun iffissata b'mod riġidu waqt li tikkorrispondi għal pożizzjoni normali ta' sewqan kif inhu speċifikat mill-manifattur.
                  
               
                  
                     4.4.
                  
                  
                     L-erja tal-pożizzjoni bilqiegħda li tkun f'kuntatt mal-magna 3-D H għandha tkun miksija bi drapp tal-qoton tal-musulina, ta' qies suffiċjenti u b'tessut adattat, deskritt bħala drapp tal-qoton sempliċi li jkollu 18,9 ħajt għal kull ċm2 u li jiżen 0,228 kg m2 jew li jkun drapp innitjat jew mhux minsuġ li jkollu karatteristiċi ekwivalenti.
                     Jekk it-test isir fuq sedil barra mill-vettura, l-art li fuqha jitqiegħed is-sedil għandu jkollha l-istess karatteristiċi essenzjali (2) bħall-art tal-vettura li fiha jkun maħsub li għandu jintuża s-sedil.
                  
               
                  
                     4.5.
                  
                  
                     Qiegħed is-sedil u l-assemblea tal-magna 3-DH sabiex il-pjan ċentrali tal-okkupant (C/LO) jaħbat mal-pjan ċentrali tal-magna 3-D H. Fuq it-talba tal-manifattur, il-magna 3-D H tista' titmexxa 'l ġewwa rigward is-C/LO jekk il-magna 3-D H titqiegħed tant 'il barra li t-tarf tas-sedil ma jippermettix il-livellar tal-magna 3-D H.
                  
               
                  
                     4.6.
                  
                  
                     Waħħal l-immuntar tas-sieq u tal-parti ta' isfel tar-riġel mal-immuntar tad-daħla fis-sedil, jew individwalment jew bl-użu tat-T-bar u l-immuntar tal-parti ta' isfel tar-riġel. Linja li tgħaddi mill-punti tal-vista tal-punt “H” għandha tkun paralleli mal-art u perpendikolari għall-pjan ċentrali lonġitudinali tas-sedil.
                  
               
                  
                     4.7.
                  
                  
                     Aġġusta l-pożizzjonijiet tas-saqajn u tar-riġel tal-magna 3-D H kif ġej:
                     
                                 4.7.1.
                              
                              
                                 Pożizzjoni bilqiegħda maħsuba: is-sewwieq u l-passiġġier ta' quddiem fuq barra.
                                 
                                             4.7.1.1.
                                          
                                          
                                             Il-montaturi tas-saqajn u tar-riġel għandhom jitmexxew 'il quddiem b'tali mod li s-saqajn jieħdu l-pożizzjonijiet naturali mal-art, bejn il-pedali operattivi jekk ikun meħtieġ. Fejn possibbli s-sieq xellugija għandha tinsab madwar l-istess distanza lejn ix-xellug tal-pjan ċentrali tal-magna 3-D H daqs kemm hi s-sieq leminija lejn il-lemin. L-invell li jivverifika l-orjentazzjoni trasversali tal-magna 3-D H jinġieb fil-pożizzjoni orizzontali permezz tal-aġġustament mill-ġdid tal-qiegħ tas-sedil jekk ikun meħtieġ, jew billi jiġu aġġustati l-montaturi tar-riġel u tas-sieq. Il-linja li tgħaddi mill-punti tal-vista tal-punt “H” għandha tinżamm perpendikolari għall-pjan ċentrali lonġitudinali tas-sedil.
                                          
                                       
                                             4.7.1.2.
                                          
                                          
                                             Jekk ir-riġel xellugi ma jistax jinżamm parallel għar-riġel lemini u s-sieq xellugija ma tistax tiġi appoġġjata mill-istruttura, ċaqlaq is-sieq xellugija sakemm tkun appoġġjata. L-allinjament tal-buttuni tal-vista għandu jinżamm.
                                          
                                       
                           
                                 4.7.2.
                              
                              
                                 Pożizzjoni bilqiegħda maħsuba: fuq wara fuq in-naħa ta' barra
                                 Għas-sedili ta' wara jew għal sedili awżiljarji, is-saqajn jinsabu skont kif speċifikat mill-manifattur. Jekk is-saqajn imbagħad iserrħu fuq partijiet tal-art li jkunu fuq livelli differenti, is-sieq li l-ewwel tiġi f'kuntatt mas-sedil ta' quddiem għandha sservi bħala referenza u s-sieq l-oħra għandha tkun irranġata b'tali mod li l-invell li jagħti l-orjentazzjoni trasversali tas-sedil tal-apparat jindika l-linja orizzontali.
                              
                           
                                 4.7.3.
                              
                              
                                 Pożizzjonijiet bilqiegħda oħra maħsuba:
                                 Il-proċedura ġenerali indikata fil-paragrafu 4.7.1 hawn fuq għandha tkun segwita għajr għal dik li s-saqajn għandhom jitqiegħdu skont kif speċifikat mill-manifattur tal-vettura.
                              
                           
               
                  
                     4.8.
                  
                  
                     Applika l-parti ta' isfel tar-riġel u l-piżijiet tal-koxox u invella l-magna 3-D H.
                  
               
                  
                     4.9.
                  
                  
                     Mejjel il-padella ta' wara 'l quddiem kontra l-waqfa ta' quddiem u ressaq il-magna 3-D H 'il bogħod mid-dahar tas-sedil bl-użu tal-virga T. Erġa' ċaqlaq il-magna 3-D H fuq is-sedil b'wieħed minn dawn il-metodi li ġejjin:
                     
                                 4.9.1.
                              
                              
                                 Jekk il-magna 3-D H jkollha t-tendenza li tiżżerżaq lura, uża l-proċedura li ġejja. Ħalli l-magna 3-D H tiżżerżaq lura sakemm ma tkunx aktar meħtieġa tagħbija orizzontali 'l quddiem li trażżan fuq it-T-bar, jiġifieri sakemm il-qiegħ tas-sedil jiġi f'kuntatt mad-dahar tas-sedil. Jekk ikun meħtieġ, qiegħed mill-ġdid fil-pożizzjoni tiegħu r-riġel ta' isfel.
                              
                           
                                 4.9.2.
                              
                              
                                 Jekk il-magna 3-D H ma jkollhiex it-tendenza li tiżżerżaq lura, uża l-proċedura li ġejja. Żerżaq il-magna 3-D H lura billi tapplika tagħbija orizzontali lura fuq it-T-bar sakemm il-qiegħ tas-sedil jiġi f'kuntatt mad-dahar tas-sedil. (ara l-Figura 2 tal-Appendiċi 1 għal dan l-Anness).
                              
                           
               
                  
                     4.10.
                  
                  
                     Applika tagħbija ta' 100 + 10 N fuq il-montatura tad-dahar u tal-qiegħ tal-magna 3-D H fejn jissallbu l-kwadrant tal-angolu tal-ġenbejn u l-kisi tat-T-bar. Id-direzzjoni tal-applikazzjoni tal-piż għandha tinżamm tul linja li tgħaddi minn ħdejn l-intersezzjoni ta' hawn fuq għal punt eżatt fuq il-kisi tal-iżbarra tal-koxxa (ara l-Figura 2 tal-Appendiċi 1 ta' dan l-Anness). Imbagħad b'attenzjoni rritorna l-padella tad-dahar għad-dahar tas-sedil. Trid tingħata attenzjoni tul il-bqija tal-proċedura sabiex ma jitħalliex li l-magna 3-D H tiżżerżaq 'il quddiem.
                  
               
                  
                     4.11.
                  
                  
                     Installa l-piżijiet tal-lemin u tax-xellug tal-warrani u mbagħad, b'mod alternattiv, it-tmien piżijiet tat-torso. Żomm il-livell tal-magna 3-D H.
                  
               
                  
                     4.12.
                  
                  
                     Inklina l-qiegħ ta' wara 'l quddiem biex tneħħi t-tensjoni minn fuq id-dahar tas-sedil. Bandal il-magna 3-D H min-naħa għall-oħra f'arku ta' 10 gradi (5 gradi kull naħa tal-pjan ċentrali vertikali) għal tliet ċikli kompleti biex tirrilaxxa kwalunkwe frizzjoni akkumulata bejn il-magna 3-D H u s-sedil.
                     Matul it-tbandil, it-T-bar tal-magna 3-D H jista' jkollha t-tendenza li titbiegħed mill-allinjament orizzontali u vertikali speċifikat. It-T-bar għandu għalhekk jinżamm bl-applikazzjoni ta' tagħbija laterali xierqa matul il-movimenti ta' tbandil. Għandha tingħata attenzjoni waqt li tinżamm it-T-bar u waqt li tiġi mċaqilqa l-magna 3-D H sabiex ikun żgurat li l-ebda tagħbija esterna involontarju ma tkun applikata f'direzzjoni vertikali jew 'il quddiem u lura.
                     Is-saqajn tal-magna 3-D H ma għandhomx ikunu mrażżna jew miżmuma waqt dan il-pass. Jekk is-saqajn jibdlu l-pożizzjoni, għall-mument għandhom jitħallew jibqgħu f'dik il-pożizzjoni.
                     B'attenzjoni rritorna l-qiegħ ta' wara lejn id-dahar tas-sedil u kkontrolla li ż-żewġ invelli jkunu fil-pożizzjoni żero. Jekk ikun sar kwalunkwe moviment tas-saqajn matul l-operazzjoni taċ-ċaqliq tal-magna 3-D H, iridu jitqiegħdu mill-ġdid fil-pożizzjoni kif ġej:
                     B'mod alternattiv, għolli kull sieq mill-art l-ammont minimu meħtieġ sakemm ma jkun hemm l-ebda moviment tas-saqajn addizzjonali. Waqt li tkun qed tgħolli, is-saqajn għandhom ikunu ħielsa li jduru; u ma għandha tiġi applikata l-ebda tagħbija 'l quddiem jew fil-ġenb. Meta kull sieq titqiegħed lura fil-pożizzjoni mal-art, l-għarqub għandu jkun f'kuntatt mal-istruttura maħsuba għal dan.
                     Ikkontrolla li l-invell laterali jkun fil-pożizzjoni żero; jekk meħtieġ, applika tagħbija laterali għall-parti ta' fuq tal-padella tad-dahar biżżejjed biex il-padella tas-sedil tal-magna 3-D H tkun livellata fuq is-sedil.
                  
               
                  
                     4.13.
                  
                  
                     Waqt li żżomm it-T-bar biex ma tħallix li l-magna 3-D H tiżżerżaq 'il quddiem fuq il-kuxin tas-sit, ipproċedi kif ġej:
                     
                                 (a)
                              
                              
                                 irritorna l-qiegħ ta' wara lejn id-dahar tas-sedil;
                              
                           
                                 (b)
                              
                              
                                 b'mod alternattiv applika u erħi tagħbija orizzontali lura, li ma teċċedix il-25 N, lejn l-iżbarra tal-angolu ta' wara f'għoli li bejn wieħed u ieħor ikun fiċ-ċentru tal-piżijiet tat-torso sakemm il-kwadrant tal-angolu tal-koxxa jindika li ntlaħqet pożizzjoni stabbli wara li t-tagħbija tħalliet. Dan għandu jsir bil-għaqal sabiex ikun assigurat li ebda tagħbija esterjuri 'l isfel jew laterali ma hi applikata għall-magna 3-D H. Jekk livell ieħor ta' aġġustament tal-magna 3-D H hu neċessarju, dawwar il-pjan tad-dahar 'il quddiem, erġa' invella, u rrepeti l-proċedura mill-paragrafu 4.12.
                              
                           
               
                  
                     4.14.
                  
                  
                     Ħu l-qisien kollha ta' dawn li ġejjin:
                     
                                 4.14.1.
                              
                              
                                 Għandhom jitkejlu l-koordinati tal-punt “H” rigward is-sistema tridimensjonali ta' referenza.
                              
                           
                                 4.14.2.
                              
                              
                                 L-angolu effettiv tat-torso jinqara fil-kwadrant tal-angolu tad-dahar tal-magna 3-D H bis-sonda tkun f'pożizzjoni għalkollox lura.
                              
                           
               
                  
                     4.15.
                  
                  
                     Jekk tkun mixtieqa ripetizzjoni tal-installazzjoni tal-magna 3-D H, il-montatura tas-sedil għandha tibqa' mhux mgħobbija għal perjodu minimu ta' 30 minuta qabel ir-ripetizzjoni. Il-magna 3-D H ma għandhiex titħalla mgħobbija fuq il-montatura tas-sedil għal iktar mill-ħin meħtieġ biex jitwettaq it-test.
                  
               
                  
                     4.16.
                  
                  
                     Jekk is-sedili fl-istess ringiela jistgħu jitqiesu bħala simili (sedil f'forma ta' bank, sedili identiċi, eċċ.) għandu jkun iddeterminat biss punt “H” wieħed u “angolu effettiv tat-torso” wieħed għal kull ringiela ta' sedili, bil-magna 3-D H deskritta fl-Appendiċi 1 għal dan l-anness tkun bilqiegħda f'post meqjus bħala rappreżentattiv għar-ringiela. Dan il-post għandu jkun:
                     
                                 4.16.1.
                              
                              
                                 fil-każ tar-ringiela ta' quddiem, is-sedil tas-sewwieq;
                              
                           
                                 4.16.2.
                              
                              
                                 fil-każ tar-ringiela jew tar-ringieli ta' wara, sedil fuq in-naħa ta' barra.
                              
                           
               
            (1)  Fi kwalunkwe pożizzjoni bilqiegħda għajr dik tas-sedili ta' quddiem fejn il-punt “H” ma jistax ikun iddeterminat billi tintuża l-“magna tridimensjonali tal-punt ‘H’” jew il-proċeduri, il-punt “R” indikat mill-manifattur jista' jitqies bħala referenza skont id-diskrezzjoni tal-awtorità kompetenti.
         
            (2)  L-angolu ta' inklinazzjoni, id-differenza fl-għoli mal-immuntar tas-sedil, il-konsistenza tal-wiċċ, eċċ.
         
            APPENDIĊI 1
            
               DESKRIZZJONI TAL-MAGNA TRIDIMENSJONALI TAL-PUNT «H» (*)
               
            
            (magna 3-D H)
            1.   IL-QIGĦAN TAD-DAHAR U TAS-SEDIL
            Il-qigħan tad-dahar u tas-sedil huma mibnija minn plastik u minn metall rinforzat; jistimolaw it-torso u l-koxxa tal-bniedem u huma mekkanikament biċ-ċappetti fil-punt «H». Kwadrant ikun marbut mas-sonda impernjata fil-punt «H» biex ikejjel l-angolu effettiv tat-torso. Żbarra aġġustabbli tal-koxxa, imwaħħla mal-qiegħ tas-sedil, tistabbilixxi l-linja ċentrali tal-koxxa u sservi bħala linja bażi għall-kwadrant tal-angolu tal-ġenbejn.
            2.   L-ELEMENTI TAL-ĠISEM U TAR-RIĠEL
            It-taqsimiet tas-sieq ta’ isfel huma konnessi mal-assemblaġġ tal-qiegħ tas-sedil mal-virga T li tikkonnetti l-irkopptejn, li hija estensjoni laterali tal-virga tal-koxxa aġġustabbli. Il-kwadranti huma inkorporati mit-taqsimiet tas-sieq ta’ isfel biex jitkejlu l-angoli tal-irkopptejn. Il-montaturi taż-żarbun u tas-sieq huma kkalibrati sabiex jitkejjel l-angolu tas-sieq. Żewġ invelli jorjentaw l-apparat fl-ispazju disponibbli. It-tagħbijiet tal-element tal-ġisem jitqiegħdu fiċ-ċentri tal-gravità korrispondenti biex jipprovdu penetrazzjoni fis-sedil ekwivalenti għal raġel ta’ 76 kg. Għandhom ikunu kkontrollati l-ġogi kollha tal-magna 3-D H għal moviment ħieles mingħajr ma wieħed jiltaqa’ ma’ frizzjoni li wieħed jinnotaha mill-ewwel.
            
               Figura 1:
            
            
               L-ispeċifikazzjoni tal-elementi tal-magna 3-D H
            
            
               Figura 2:
            
            
               Id-dimensjonijiet tal-elementi tal-magna 3-D H u tad-distribuzzjoni tal-piż
            
            (Dimensjonijiet f'millimetri)
            
               (*)  Għad-dettalji tal-binja tal-magna 3-D H irreferi għas-Society of Automobile Engineers [Soċjetà tal-Inġiniera tal-Karozzi ] (SAE), 400 Commonwealth Drive, Warrendale, Pennsylvania 15096, l-Istati Uniti tal-Amerika.
            Il-magna tikkorrispondi għal dik deskritta fl-Istandard ISO 6549:1980. 1980.
         
         
            APPENDIĊI 2
            
               SISTEMA TA’ REFERENZA TRIDIMENSJONALI
            
            
                     
                        1.
                     
                     
                        Is-sistema tridimensjonali ta ' referenza hija definita minn tliet pjani ortogonali stabbiliti mill-manifattur tal-vettura (ara l-figura) (*).
                     
                  
                     
                        2.
                     
                     
                        Il-pożizzjoni tal-kejl tal-vettura tiġi stabbilita billi l-vettura titqiegħed fuq il-wiċċ ta’ sostenn b 'tali mod li l-koordinati tal-marki ta’ riferiment jikkorrispondu għall-valuri indikati mill-manifattur.
                     
                  
                     
                        3.
                     
                     
                        Il-koordinati tal-punt “R” u tal-punt “H” jiġu stabbiliti f ’relazzjoni għall-marki ta’ riferiment definiti mill-manifattur tal-vettura.
                     
                  
               Figura
            
            
               Is-sistema tridimensjonali ta’ referenza
            
            
               (*)  Is-sistema ta' referenza tikkorrispondi għall-ISO standard 4130 : 1978.
         
         
            APPENDIĊI 3
            
               ID-DATA TA' REFERENZA LI TIKKONĊERNA L-POŻIZZJONIJIET BILQIEGĦDA
            
            1.   L-IKKODIFIKAR TAD-DATA TA' REFERENZA
            Id-data ta' referenza hija elenkata b'mod konsekuttiv għal kull pożizzjoni bilqiegħda. Il-pożizzjonijiet bilqiegħda huma identifikati b'kodiċi ta' żewġ figuri. L-ewwel figura hija numru Għarbi u tindika r-ringiela tas-sedil, li tingħadd minn quddiem għal wara tal-vettura. It-tieni figura hija ittra kapitali li tindika fejn tinsab il-pożizzjoni bilqiegħda f'ringiela, kif tidher fid-direzzjoni ta' moviment 'il quddiem tal-vettura; għandhom jintużaw l-ittri li ġejjin:
            
                        L
                     
                     
                        =
                     
                     
                        xellug
                     
                  
                        C
                     
                     
                        =
                     
                     
                        ċentru
                     
                  
                        R
                     
                     
                        =
                     
                     
                        lemin
                     
                  2.   ID-DESKRIZZJONI TAL-POŻIZZJONI TAL-KEJL TAL-VETTURA
            2.1.   Il-koordinati tal-marki ta' riferiment
            X …
            Y …
            Z …
            3.   IL-LISTA TAD-DEJTA TA' REFERENZA
            3.1.   Pożizzjoni bilqiegħda: …
            3.1.1.   Il-koordinati tal-punt “R”
            X …
            Y …
            Z …
            3.1.2.   L-angolu tad-disinn tat-torso: …
            3.1.3.   L-ispeċifikazzjonijiet għall-aġġustament tas-sedil (*)
            
            orizzontali: …
            vertikali: …
            angulari: …
            angolu tat-torso: …
            
                        Nota:
                     
                     
                        Elenka d-dejta ta' referenza għal pożizzjonijiet oħrajn bilqiegħda taħt 3.2, 3.3, eċċ.
                     
                  
               (*)  Aqta' fejn ma japplikax.
         
      
      
         ANNESS 4
         
            Id-determinazzjoni tal-għoli u tal-wisa' tal-ilqugħ protettiv tar-ras
         
         
            Figura 1
         
         
            Figura 2
         
         
      
         ANNESS 5
         
            ID-DETTALJI TAL-LINJI U L-KEJL MEĦUD WAQT IT-TESTIJIET
         
         
            
         
                  
                     1.
                  
                  
                     Pożizzjoni oriġinali ta' ħatt.
                  
               
                  
                     2a.
                  
                  
                     Pożizzjoni ta' spostament billi jiġi applikat ċaqliq ta' 373 Nm lid-dahar tal-manikin madwar il-punt R, li jiddefinixxi l-pożizjoni tal-linja ta' referenza ta' spostament r1.
                  
               
                  
                     2b.
                  
                  
                     Pożizzjoni ta' spostament billi tiġi applikata forza F lill-isfera ta' 165 mm li tipproduċi ċaqliq ta' 373 Nm madwar il-punt R, waqt li l-linja ta' referenza ta' spostament tibqa' f'postha.
                  
               
                  
                     3.
                  
                  
                     Pożizzjoni wara l-ispostament mill-forza F tiżdied għal 890 N.
                  
               
            
      
      
         ANNESS 6
         
            IL-PROĊEDURA TAT-TEST BIEX TKUN VERIFIKATA D-DISSIPAZZJONI TAL-ENERĠIJA
         
         1.   INSTALLAZZJONI, L-APPARAT TAT-TEST, L-ISTRUMENTI LI JIRREĠISTRAW U L-PROĊEDURA
         1.1.   L-installazzjoni
         Is-sedil, kif armat fuq il-vettura, għandu jkun imwaħħal sew mal-bank tat-test bl-aċċessorji provduti mill-manifattur, biex jibqa' wieqaf meta huwa applikat l-impatt.
         Jekk huwa aġġustabbli, id-dahar tas-sedil għandu jkun imsakkar fil-pożizzjoni speċifikata fil-paragrafu 6.1.1. ta' dan ir-Regolament.
         Jekk is-sedil huwa mgħammar b'ilqugħ protettiv tar-ras, l-ilqugħ protettiv tar-ras għandha tkun armata fuq id-dahar tas-sedil bħal fil-vettura. Fejn l-ilqugħ protettiv tar-ras hija separata, għandha tkun imwaħħla sew mal-parti tal-istruttura tal-vettura fejn tkun imwaħħla normalment.
         Jekk l-ilqugħ protettiv tar-ras hu aġġustabbli, għandha titqiegħed fil-pożizzjoni l-aktar favorevoli permessa mis-sistemi tal-aġġustar tagħha.
         1.2.   L-apparat tat-test
         
                  
                     1.2.1.
                  
                  
                     Dan l-apparat jikkonsisti f’pendlu li l-pern tiegħu huwa appoġġjat minn ball-bearings u li l-massa mnaqqsa tiegħu (*) fiċ-ċentru tal-perkussjoni tiegħu hija ta' 6,8 kg. L-estremità l-aktar baxxa tal-pendlu tikkonsisti f’forma tar-ras riġida li għandha djametru ta’ 165 mm li ċ-ċentru tagħha huwa identiku għaċ-ċentru tal-perkussjoni tal-pendlu.
                  
               
                  
                     1.2.2.
                  
                  
                     Il-forma tar-ras għandu jkollha mwaħħal magħha żewġ accelerometers u mezz li jkejjel il-veloċità, li dawn għandhom ikejlu valuri fid-direzzjoni tal-impatt.
                  
               1.3.   L-istrumenti tar-reġistrar
         L-istrumenti tar-reġistrar użati għandhom ikunu tali li l-kejl jista' jsir b'dawn il-gradi ta' preċiżjoni:
         
                     1.3.1.
                  
                  
                     Aċċellerazzjoni:
                     
                                  
                              
                              
                                 preċiżjoni = ± 5 % tal-valur attwali;
                              
                           
                                  
                              
                              
                                 il-klassi tal-frekwenza tal-kanal tad-dejta: klassi 600 li tikkorrispondi għall-Istandard ISO 6487 (1980);
                              
                           
                                  
                              
                              
                                 sensitività minn ass għall-ieħor = < 5 % tal-punt l-aktar baxx tal-iskala.
                              
                           
               
                     1.3.2.
                  
                  
                     Veloċità:
                     
                                  
                              
                              
                                 preċiżjoni: ± 2,5 % tal-valur attwali;
                              
                           
                                  
                              
                              
                                 sensitività: 0,5 km/h.
                              
                           
               
                     1.3.3.
                  
                  
                     Reġistrar tal-ħin:
                     
                                  
                              
                              
                                 l-istrumenti għandhom jippermettu l-azzjoni tiġi rekordjata tul id-dewmien kollu tagħha u li jsir qari fi żmien wieħed minn elf ta' sekonda;
                              
                           
                                  
                              
                              
                                 il-bidu tal-impatt fil-mument tal-ewwel kuntatt bejn il-forma tar-ras u l-oġġett li qed jiġi ttestjat għandu jkun skopert fir-rekordjar użat biex jiġi analizzat it-test.
                              
                           
               1.4.   Proċedura tat-test
         1.4.1.   It-testijiet fuq id-dahar tas-sedil
         Bis-sedil installat kif indikat fil-paragrafu 1.1 ta' dan l-Anness, id-direzzjoni tal-impatt minn wara lejn quddiem għandha tinsab fi pjan lonġitundinali f'angolu li huwa 45 mill-vertikali.
         Il-punti tal-impatt għandhom jintgħażlu mil-laboratorju tat-test fiż-żona 1 kif definit fil-paragrafu 6.8.1.1 ta' dan ir-Regolament, jew jekk meħtieġ fiż-żona 2 kif definit fil-paragrafu 6.8.1.2 ta' dan ir-Regolament, fuq uċuħ li għandhom radji ta' kurvatura inqas minn 5 mm.
         1.4.2.   It-testijiet fuq l-ilqugħ protettiv tar-ras
         L-ilqugħ protettiv tar-ras għandu jkun mgħammar u aġġustat kif indikat fil-paragrafu 1.1 ta' dan l-Anness. L-impatti għandhom isiru fuq il-punti magħżula mil-laboratorju tat-test fiż-żona 1 kif definit fil-paragrafu 6.8.1.1 ta' dan ir-Regolament, u possibbilment fiż-żona 2 kif definit fil-paragrafu 6.8.1.2 ta' dan ir-Regolament, fuq uċuħ li għandhom radji ta' kurvatura inqas minn 5 mm.
         
                  
                     1.4.2.1.
                  
                  
                     Għall-wiċċ ta' wara, id-direzzjoni tal-impatt minn wara għall-quddiem għandha tkun fi pjan lonġitudinali f'angolu ta' 45° mill-vertikali.
                  
               
                  
                     1.4.2.2.
                  
                  
                     Għall-wiċċ ta' quddiem, id-direzzjoni tal-impatt minn quddiem għan-naħa ta' wara għandha tkun orizzontali fi pjan lonġitudinali.
                  
               
                  
                     1.4.2.3.
                  
                  
                     Iż-żoni ta' quddiem u wara huma rispettivament limitati mit-tanġenzjal tal-pjan orizzontali sal-parti ta' fuq tal-ilqugħ protettiv tar-ras kif determinat fil-paragrafu 6.5 ta' dan ir-Regolament.
                  
               1.4.3.   Il-forma tar-ras għandha tolqot il-punt tat-test b'veloċità ta' 24,1 km/h: din il-veloċità għandha tinkiseb jew bl-enerġija tal-propulsjoni jew bl-użu ta' tagħmir addizzjonali li jmexxi.
         2.   RIŻULTATI
         Ir-rata tad-deċellerazzjoni għandha tittieħed bħala l-medja tal-qari fuq iż-żewġ deċelerometri.
         3.   IL-PROĊEDURI EKWIVALENTI (ara l-paragrafu 6.9. ta' dan ir-Regolament).
         
            (*)  Ir-relazzjoni tal-massa mnaqqsa “mr” tal-pendlu mal-massa totali “m” tal-pendlu 'l bogħod “a” bejn iċ-ċentru tal-perkussjoni u l-ass tar-rotazzjoni u 'l bogħod “l” bejn iċ-ċentru tal-perkussjoni u l-ass tar-rotazzjoni tingħata mill-formula:
         
            
      
      
         ANNESS 7
         
            Il-metodu għat-testjar tas-saħħa tal-ankraġġi tas-sedili u s-sistemi tal-aġġustament, tas-sokor u tal-ispostament tagħhom
         
         1.   IT-TEST TAR-REŻISTENZA GĦALL-EFFETTI TAL-INERZJA
         
                  
                     1.1.
                  
                  
                     Is-sedili li għandhom ikunu ttestjati għandhom ikunu armati fuq il-vettura li għaliha ġew iddisinjati. Il-karrozzerija tal-vettura għandha tkun ankrata sew fuq troli tat-test kif preskritt fil-paragrafi li ġejjin.
                  
               
                  
                     1.2.
                  
                  
                     Il-metodu użat għall-ankraġġ tal-karozzerija tal-vettura fuq it-trolley tat-test ma għandux jirriżulta f'rinforz tal-ankraġġi tas-sedili.
                  
               
                  
                     1.3.
                  
                  
                     Is-sedili u l-partijiet tagħhom għandhom ikunu aġġustati u msakkra kif preskritt fil-paragrafu 6.1.1 u f'waħda mill-pożizzjonijiet deskritti fil-paragrafu 6.3.3 jew 6.3.4 ta' dan ir-Regolament.
                  
               
                  
                     1.4.
                  
                  
                     Jekk is-sedili ta' grupp ma jippreżentawx differenzi essenzjali fis-sens tal-paragrafu 2.2 ta' dan ir-Regolament, it-testijiet preskritti fil-paragrafi 6.3.1 u 6.3.2 ta' dan ir-Regolament jistgħu jitwettqu b'sedil wieħed aġġustat fil-pożizzjoni l-aktar 'il quddiem u s-sedil l-ieħor fil-pożizzjoni l-aktar lura.
                  
               
                  
                     1.5.
                  
                  
                     Id-deċellerazzjoni tat-trolley tkun imkejla b'kanali ta' dejta tal-klassi ta' frekwenza (CFC) 60 li tikkorrispondi mall-karatteristiċi tal-Istandard Internazzjonali ISO 6487 (2002).
                  
               2.   IT-TEST TAL-KOLLIŻJONI TAL-VETTURA SĦIĦA KONTRA OSTAKOLU RIĠIDU
         
                  
                     2.1.
                  
                  
                     L-ostakolu għandu jkun jikkonsisti minn blokka ta' konkrit rinforzat ta’ mhux anqas minn 3 m wisa’, mhux inqas minn 1,5 m tul u mhux inqas minn 0,6 m ħxuna. Il-wiċċ ta' quddiem għandu jkun perpendikulari għall-parti finali tat-trejqa tal-ġirja u dan għandu jkun miksi bi pjanċi tal-plywood 19 ± 1 mm fi ħxuna. Għall-inqas 90 tunnellata ta' ħamrija għandhom ikunu kompressi wara l-blokka tal-konkrit rinforzat. Il-blokka tal-konkrit rinforzat u ħamrija tista' tkun sostitwita minn ostakli li għandhom l-istess wiċċ ta' quddiem, kemm-il darba jagħtu riżultati ekwivalenti.
                  
               
                  
                     2.2.
                  
                  
                     Fil-mument tal-impatt il-vettura għandha tkun miexja fuq il-free gear. Għandha tilħaq l-ostaklu fi triq perpendikolari għall-ħajt tal-kolliżjoni; l-allinjament ħażin massimu permess bejn il-linja medja vertikali ta' quddiem tal-vettura u l-linja medja vertikali tal-ħajt tal-kolliżjoni huwa ta' ± 30 cm; fil-mument tal-impatt il-vettura l-vettura ma tridx tkun għadha soġġetta għall-azzjoni ta' tagħmir addizzjonali li jiggwida jew imexxi. Il-veloċità fil-mument tal-impatt għandha tkun bejn 48,3 km/h u 53,1 km/h.
                  
               
                  
                     2.3.
                  
                  
                     Is-sistema tal-proviżjon tal-karburant għandha tkun mimlija mill-inqas sa 90 % tal-kapaċità tagħha b'karburant jew b'likwidu ekwivalenti.
                  
               
      
         ANNESS 8
         
            ID-DETERMINAZZJONI TAD-DIMENSJONI “a” TAL-ISPAZJI FL-ILQUGĦ PROTETTIV TAR-RAS
         
         
            Figura 1:
         
         
            Eżempju ta' spazji orizzontali
         
         
                     Note:
                  
                  
                     It-Taqsima A-A għandha tkun magħmula f'punt taż-żona tal-ispazju li jippermetti l-intrużjoni massima tal-isfera, mingħajr ma tiġi eżerċitata ebda forza.
                  
               
            Figura 2.
         
         
            Eżempju ta' spazji vertikali
         
         
                     Nota:
                  
                  
                     It-Taqsima A-A għandha tkun magħmula f'punt taż-żona tal-ispazju li jippermetti l-intrużjoni massima tal-isfera, mingħajr ma tiġi eżerċitata ebda forza.
                  
               
      
         ANNESS 9
         
            IL-PROĊEDURA TAT-TEST GĦAT-TAGĦMIR MAĦSUB LI JIPPROTEĠI LILL-OKKUPANTI MILL-ISPOSTAMENT TAL-BAGOLLI
         
         1.   IL-BLOKKIJIET TAT-TEST
         Blokkijiet riġidi, biċ-ċentru tal-inerzja fiċ-ċentru ġeometriku.
         
                     Tip 1
                  
                  
                     
                                 Dimensjonijiet
                              
                              
                                 :
                              
                              
                                 300 mm × 300 mm × 300 mm
                                 it-truf u l-kantunieri kollha mdawra għal 20 mm
                              
                           
                                 Massa
                              
                              
                                 :
                              
                              
                                 18 kg
                              
                           
               
                     Tip 2
                  
                  
                     
                                 Dimensjonijiet
                              
                              
                                 :
                              
                              
                                 500 mm × 350 mm × 125 mm
                                 it-truf u l-kantunieri kollha mdawra għal 20 mm
                              
                           
                                 Massa
                              
                              
                                 :
                              
                              
                                 10 kg
                              
                           
               2.   IL-PREPARAZZJONI TAT-TEST
         2.1.   It-test tad-dahar tas-sedili (ara l-Figura 1)
         2.1.1.   Rekwiżiti ġenerali
         
                  
                     2.1.1.1.
                  
                  
                     Fuq għażla tal-manifattur tal-vettura, il-partijiet li l-ebusija tagħhom hija inqas minn 50 Shore A jistgħu jitneħħew mis-sedil ittestjat u mill-ilqugħ protettiv tar-ras għat-testijiet.
                  
               
                  
                     2.1.1.2.
                  
                  
                     Żewġ blokkijiet tat-tip 1 għandhom jitqiegħdu fl-art tal-kompartiment tal-bagolli. Sabiex ikun determinat il-post tal-blokkijiet tat-test fid-direzzjoni lonġitudinali, għandhom l-ewwel ikunu pożizzjonati b'tali mod li n-naħa ta' quddiem tikkuntattja dik il-parti tal-vettura li tikkostitwixxi l-limitu ta' quddiem tal-kompartiment tal-bagolli u li n-naħa ta' isfel tistrieħ fuq l-art tal-kompartiment tal-bagolli. Imbagħad għandhom ikunu mċaqalqa lura u paralleli għall-pjan medju lonġitudinali tal-vettura sakemm iċ-ċentru ġeometriku jkun traversa distanza orizzontali ta' 200 mm. Jekk id-dimensjonijiet tal-kompartiment tal-bagolli ma jippermettux distanza ta' 200 mm u jekk is-sedili ta' wara huma aġġustabbli orizzontalment, dawn is-sedili għandhom jitressqu 'l quddiem għal-limitu tal-medda ta' aġġustament maħsuba għall-użu normali mill-okkupant jew għall-pożizzjoni li tirriżulta f'distanza ta' 200 mm, skont liema hija inqas. F'każijiet oħrajn, il-blokkijiet tat-test għandhom jitqiegħdu, sa fejn possibbli, wara s-sedili ta' wara. Id-distanza bejn il-pjan medju lonġitudinali tal-vettura u n-naħa li tħares 'il ġewwa ta' kull blokk tat-test għandha tkun ta' 25 mm biex tinkiseb distanza ta' 50 mm bejn iż-żewġ blokkijiet.
                  
               
                  
                     2.1.1.3.
                  
                  
                     Matul it-test, is-sedili għandhom ikunu aġġustati biex ikun żgurat li s-sistema ta' sokor ma tistax tkun rilaxxjata minn fatturi esterni. Jekk applikabbli, is-sedili għandhom ikunu aġġustati kif ġej:
                     L-aġġustament lonġitudinali għandu jkun imwaħħal talja waħda jew 10 mm quddiem il-pożizzjoni ta' użu l-aktar lura possibbli speċifikata mill-manifattur (għal sedili b'aġġustament vertikali indipendenti, il-kuxin għandu jitqiegħed fil-pożizzjoni l-aktar baxxa possibbli). It-test għandu jitwettaq bid-dahar tas-sedili fil-pożizzjoni ta' użu normali tagħhom.
                  
               
                  
                     2.1.1.4.
                  
                  
                     Jekk id-dahar tas-sedil għandu lqugħ protettiv tar-ras, it-test għandu jitwettaq b'ilqugħ protettiv tar-ras fl-ogħla pożizzjoni, jekk hija aġġustabbli.
                  
               
                  
                     2.1.1.5.
                  
                  
                     Jekk id-dahar tas-sedil(i) ta' wara jistgħu jintlewew 'il quddiem, għandhom ikunu mwaħħla fil-pożizzjoni wieqfa normali bil-mekkaniżmu tas-sokor standard.
                  
               
                  
                     2.1.1.6.
                  
                  
                     Is-sedili li warajhom ma jistgħux jiġu installati blokkijiet tat-tip 1 huma eżentati minn dan it-test.
                     
                        Figura 1:
                     
                     
                        Pożizzjonijiet tal-blokkijiet tat-test qabel it-test tad-dahar tas-sedili ta' wara
                     
                     
               2.1.2.   Il-vetturi b'aktar minn żewġ fillieri ta' sedili
         
                  
                     2.1.2.1.
                  
                  
                     Jekk il-filliera ta' sedili ta' wara nett tista' titneħħa u/jew tista' tintlewa 'l isfel mill-utent skont l istruzzjonijiet tal-manifattur sabiex tiżdied iż-żona tal-kompartiment tal-bagolli, allura l-filliera ta' sedili immedjatament quddiem din il-filliera ta' wara nett għandha tkun ittestjata wkoll.
                  
               
                  
                     2.1.2.2.
                  
                  
                     Madankollu, f'dan il-każ, is-Servizz Tekniku, wara konsultazzjoni mal-manifattur, jista' jiddeċiedi li ma jittestjax wieħed miż-żewġ fillieri ta' sedili ta' wara nett jekk is-sedili u l-aċċessorji tagħhom għandhom disinn simili u jekk ir-rekwiżit tat-test ta' 200 mm huwa rispettat.
                  
               2.1.3.   Fejn hemm spazju, li jippermetti ż-żerżiq ta' blokka waħda tat-tip 1 lil hinn mis-sedili, u mbagħad il-piżijiet tat-test (żewġ blokkijiet tat-tip 1) għandhom ikunu installati wara s-sedili wara qbil bejn is-Servizz Tekniku u l-manifattur.
         2.1.4.   Il-konfigurazzjoni eżatta tat-test għandha tkun innutata fir-rapport tat-test.
         2.2.   It-test tas-sistemi tat-taqsim
         Għat-test tas-sistemi tat-taqsim fuq id-dahar tas-sedili, il-vettura għandha tkun armata b'art tat-test mgħollija fissa li għandha wiċċ tal-piż li jqiegħed iċ-ċentru tal-gravità tal-blokk tat-test ċentralment bejn it-tarf fuqani tad-dahar tas-sedil li huwa l-limitu (mingħajr ma jitqiesu l-ilqugħ protettiv tar-ras) u t-tarf ta' isfel tal-kisi tas-saqaf. Blokka tat-test tat-tip 2 titqiegħed fuq l-art tat-test mgħollija bl-akbar wiċċ 500 × 350 mm, ċentralment b'relazzjoni mal-ass lonġitudinali tal-vettura u bil-wiċċ tagħha 500 × 125 mm 'il quddiem. Is-sistemi tat-taqsim li warajhom ma tistax tkun installata l-blokka tat-test tat-tip 2 huma eżentati minn dan it-test. Il-blokka tat-test titqiegħed direttament f'kuntatt mas-sistema tat-taqsim. Barra minn hekk, żewġ blokkijiet tat-test tat-tip 1 huma pożizzjonati skont il-paragrafu 2.1 biex isir test simultanju fuq id-dahar tas-sedili (ara l-Figura 2).
         
            Figura 2:
         
         
            L-ittestjar ta' sistema tat-taqsim fuq id-dahar
         
         
                  
                     2.2.1.
                  
                  
                     Jekk id-dahar tas-sedil għandu lqugħ protettiv tar-ras, it-test għandu jitwettaq b'ilqugħ protettiv tar-ras fl-ogħla pożizzjoni, jekk hija aġġustabbli.
                  
               3.   L-ITTESTJAR DINAMIKU TAD-DAHAR TAS-SEDILI U TAS-SISTEMI TAT-TAQSIM UŻATI BĦALA SISTEMI LI JIRRESTRINĠU L-BAGOLLI
         
                  
                     3.1.
                  
                  
                     Il-karrozzerija tal-vettura tal-passiġġieri għandha tkun ankrata soda ma' slitta tat-test, u dan l-ankraġġ ma għandux jaġixxi bħala rinfurzar għad-dahar tas-sedili u s-sistema tat-taqsim. Wara l-installazzjoni tal-blokkijiet tat-test kif deskritt fil-paragrafu 2.1 jew 2.2, il-karrozzerija tal-vettura tal-passiġġieri għandha tkun deċellerata jew, skont l-għażla tal-applikant, aċċellerata b'tali mod li l-kurva tibqa' fl-erja tal-grafika fl-Appendiċi tal-Anness 9, u t-total tal-bidla tal-veloċità ΔV hija ta' 50 + 0/-2 km/h. Bi qbil mal-manifattur, il-kuridur tal-polz tat-test deskritt hawn fuq jista' jintuża alternattivament biex ikun sodisfatt it-test tas-saħħa tas-sedil skont il-paragrafu 6.3.1.
                  
               
            APPENDIĊI
            
               Il-kuridur tad-deċellerazzjoni jew aċċellerazzjoni tal-islitta bħala funzjoni tal-ħin
            
            (Simulazzjoni tal-impatt minn quddiem)